text:
Intumwa y’Imana Dr. Apôtre Paul Gitwaza agaragaza ko mu madini no mu matorero by’iki gihe hadutse abayobozi , abahanuzi , abavugabutumwa n’abakora umurimo w’Imana bataye inshingano zo kugabura iby’Imana uko bikwiriye.
Asobanura ko hateye abavugabutumwa bagamije inyungu zabo bwite , bakagusha abantu batari bacye , kandi abenshi bakava mu masezerano y’Imana .
Intumwa y’Imana Dr. Paul Gitwaza agereranya bamwe mu banyamatorero n’abafite inshingano mu matorero n’amadini kumera nk’inyamaswa y’idubu , cyangwa ibirura byica gusa bitagamije kurya , ahubwo bigamije kwishimisha .
Agira ati :” Mu matorero menshi harimo amadubu menshi , agamije gukura abantu b’Imana mu byizerwa , bagaragara nk’abantu b’Imana , basoma Bibiliya nkatwe , baririmba nkatwe ariko imitima yabo ihabanye n’inzira z’Imana ”.
Akomeza agaragaza ko mu madini n’amatorero harimo ibirura byo mu mwuka aribo intumwa z’ibinyoma , abahanuzi b’ibinyoma bagamije kwangiza ukwizera kw’Abera bakuramo abantu urukundo Imana yababaye , kubw’inyungu zabo bakagusha benshi mu rwobo rw’umurimbuzi satani.
Aba bakozi ba satani binjiye mu matorero , abandi bashinga ayabo bagamije guhangana n’abakristu komeye mu mwuka .
Apôtre Dr. Paul Gitwaza avuga ko bene abo bagerageza guhangana n’abakomeye mu by’umwuka , ndetse bagahangana n’abakiristo bakivuka kugira ngo barebe uko babafata mpiri.
Agira ati :“ Amadubu menshi aratuzengurutse , ariko nta kindi cyayatsinda uretse amaso y’umwuka wera , ndetse n’amaraso ya Yesu Kriso wapfuye akazuka. Iyo uriho amaraso ya Yesu umurimbuzi ntashobora kwinjira iwawe ”.
Umushumba mukuru w’Itorero Zion Temple ku isi Intumwa Dr. Paul Gitwaza avuga ko mu gitabo cy’Ibyakozwe n’Intumwa 20:29-30 hagaragaza ko amadubu azatera , ko kuyarwanya bisaba kugira amaso y’umwuka.
Hagira hati :” Nzi yuko nimara kuvaho, amasega aryana azabinjiramo ntababarire umukumbi. Kandi muri mwe ubwanyu hazaduka abantu bavugira ibigoramye , kugira ngo bakururire abigishwa inyuma yabo ”.
Agaragaza neza ko Satani ugereranywa n’idubu ashobora gutera ingo z’abantu , mu kazi bakora , mu gihugu , kandi ko kugirango abantu bayatsinde bikwiye nk’Abakiristo kugira amaso y’Umwuka wera , bagakomera mu kwizera Imana n’amaraso ya Yesu Kristo.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugira ngo umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Sophie Nyirabakwiye


c: text/html

text:
Turaganira ku bintu biranga umwigishwa wa Yesu Kristo. Umwigishwa aba afite umwigisha cyangwa uwo yigana, akagerageza gusa nawe mu mvugo mu bikorwa cyangwa no mu myitwarire. Niyo mpamvu Bibiliya idusaba kwigana Imana nk’abana bakundwa.
Hari benshi bavuga ko ari abakristo nyamara badashaka gukora ibyo adusaba abo ni abafana ba Yesu ariko si abigishwa be. Mbese uri umufana cyangwa uri umwigishwa wa Kristo? Reka turebe ibikwiye kuranga abigishwa nk’uko Yesu ubwe abigaragaza mu nyigisho yatanze: Muri iyi nyigisho ntabwo tubivugira rimwe reka duhere kuri iki gikurikira, tuzaganira n’ibindi:
Kwikorera umusaraba ugakurikira Yesu
(Matayo 10:34-42) Biragoye kumva ijambo umusaraba nkabo mu gihe cya Yesu kuri twe. Ubu usobanura ibyiza turawuririmba mu gushyingura, tukawukoresha abahawe ubupasitori hamwe na hamwe bakabambika udusaraba duto, henshi mu nsengero iba irimo mbese ni nk’ikimenyetso cy’umukiriro.
Nyamara kubo Yesu yabwiraga wasobanuraga ikintu kitari cyiza kuko muri ibyo bihe abantu ibihumbi bagiye babambwa ku misaraba iyo bakatirwaga urwo gupfa.
Kwikorera Umusaraba rero bishatse kuvuga kugira ibyo wigomwa ku mpamvu z’ubutumwa bwiza, kwemera kugira ibyo wahomba harimo no kwibabaza yewe no kugera ku rwego watanga ubuzima bwawe ugapfa hejuru y’ubutumwa.
Iyi ntamwe irakomeye kuko bisaba kuba igiharamagara. Hari abo numvise bitiranya umusaraba n’ubukene, ubupfubyi , gupfakara n’ibindi ariko si byo kuko n’abapagani bibageraho, abayisilamu n’abahindu.
Aha ikivugwa ni igihe wiyemeje kugira ibyo uhomba kugira ngo Yesu akomeze kuba uwa mbere muri wowe.
Mose yemeye guhara icyubahiro n’ubutunzi bya Egiputa kugira ngo ahagarare mu muhamagaro w’Imana.
Aburahamu yasize byose muri Uri akurikira umuhamagaro. Paulo ati ‘’ibyari indamu yanjye nabitekereje nk’igihombo ku bwo gukurikira Kristo’’
Iyi niyo ntambwe ya mbere iranga umuntu wese wiyemeje kuba umwigishwa wa Yesu. Imana idushoboze! Nibikunda ikindi gihe tuzakomeza tuganira no kubindi biranga umwigishwa.
Ngaho umaze kumva iri jambo mbese usanze uri umwigishwa, umwigiraho, uramwigana, ubaho nka we, uvug nka we, wambara, ukora nka we? Cyangwa ni ugufana imico ye ariko kumwigana ntabyo. Yesu adushoboze kuba abigishwa be nyakuri, Imana iguhe umugisha! Amen.

robotstxt: allowed

filter: keep


text:
Abaturage bo mu Murenge wa Kimonyi ho mu Karere ka Musanze baturiye agace kari hafi kugirwa ahantu hahariwe inganda (Special Industrial zone) baravuga ko kugena agaciro k’ibyabo bizangizwa n’icyo gikorwa birimo ‘uburiganya bwinshi’ bakaba basaba kurenganurwa.
Gukwirakwiza inganda hirya no hino mu gihugu, bikubiye mu murongo wafashe na Guverinoma y’u Rwanda mu rwego rwo kwigira no kubaka ubukungu buri muturage yibonamo, ni muri urwo rwego no mu Karere ka Musanze hatangiye kwitegurwa kuzamura inganda mu Kagari ka Buramira, Umurenge wa Kimonyi.
Hagataho, abaturage batuye muri icyo gice bavuga ko bakiriye neza gahunda yo kubegereza inganda aho batuye gusa ngo batangiye gucibwa intege n’ibibazo babona mu kugena agaciro k’amasambu yabo azazamurwamo inganda.
Barinubira igiciro ‘gito cyane’ bahabwa
Abaturage bafite imitungo izangizwa no kubaka icyanya cyahariwe inganda mu Karere ka Musanze, bavuga ko batunguwe no guhishyiriwaho n’abakozi ba Minisiteri y’Ubucuruzi n’Inganda(MINICOM) igiciro cy’amafaranga 591 kuri metero kare batabiganirijweho.
Abo baturage bahuriza ku kuvuga ko kiriya giciro kidakwiye; ibintu bahuza no kuba ubutaka bwabo bubarurwa mu gice cy’umujyi bityo ngo bakaba basanzwe bahabwa hagati y’amafaranga 2500 na 3000 kuri metero kare iyo bagurishije amasambu yabo.
Ziragwira Jean de Dieu, umwe muri abo baturage utuye mu Kagari ka Buramira, akaba afite isambu ahazubakwa inganda, agira ati “Igiciro baduhaye ntigikwiriye n’aho amasambu yacu ari kandi harashyizwe ku gishushanyo cy’Umujyi.”
Akomeza agira ati “Aha duhagaze nahaguze ikibanza ntanga ibihumbi 600, aho hantu bafite ubuso bungana ana meteto kare 168, ugereranije n’amafaranga baduhaye kuri metero kare imwe angana na 591 kuri metero kare, nk’ubu bagiye kungurira ndabona nahabwa amafaranga ibihumbi 97; wareba amafaranga nahaguze n’ayo bagiye kumpa nkaba mbona ari akarengane gakomeye!”
Bariya baturage basaba ko hatekerezwa uburyo bagurirwa badahenzwe kubera ko ngo basanga amafaranga 591 kuri metero kare bari guhabwa nihatagira igikorwa ngo ahindurwe azabasubiza inyuma mu iterambere.
Ziragwira agira ati “Niba jye hariya narahaguze kuri metero kare 3571, bo bakaza kumpera kuri 591 urumva ko harimo ikinyuranyo kinini, nta hantu nazagera; ibikorwa byacu bari kubipfobya kandi tuzi neza ko twese tugomba kwiteza imbere na Leta ibidufashijemo, gusa aho kudufasha ubu iri kudusubiza inyuma.”
Mu kugena agaciro ngo harimo ubwiru n’iterabwoba..
Abaturage bo mu gace kazubakwamo inganda mu Karere ka Musanze, bavuga ko bakozi ba MINICOM bashinzwe igenagaciro begera buri umwe muri abo baturage ubundi bakamusinyisha mu ibanga yakwanga bakamutera ubwoba.
Habumuremyi Jean Bosco, umwe muri abo baturage, agira ati “Abashinzwe kugaragaza ibiciro ibyo batubwira harimo ikintu cyo kudukinga, harimo ikintu cyo kutubeshya, harimo ikintu cyo gushaka kuduhuma amaso.”
Akomeza agira ati “Baraguhamgara bakakwinjiza wenyine, mukaganira bagatangira kugucenga, bati ‘sinya!’ Bati ‘uramutse udasinye ushobora no kububura[ubutaka] ukabuhomba’.”
Aba baturage kandi bavuga ko bamwe muri bo biganjemo abatazi gusoma no kwandika ndetse n’abadashobora gusobanukirwa ibintu neza ‘basinyishijwe ku ngufu’ mu gihe nyamara ngo bo batari basobanukiwe ibiri kujya mbere.
Umuryango wa Ngirabakunzi Andre na Nyirahabimana Bellancille, uvuga ko wafatiranwe uwo mugabo yasinze maze basinyishwa ku ngufu batazi ibyo basinyira, uwo mugore agira ati “Numvaga bavuga ibya metero kare; ibyo sinzi ibyo ari byo (…) umugabo ni we wari gupfa kubisobonukirwa ariko nawe icyo gihe yari yasinze, aho inzoga zimushiriyemo twasubiyeyo tubabwira ko twisubiyeho barabyanga.”
Akarere ka Musanze karavuga iki?
Ndabereye Augustin, Umuyobozi wungirije w’Akarere ka Musanze ushinzwe ubukungu, avuga ko igenagaciro ryakozwe n’abakozi ba MINICOM ryubahirije amategeko, ku birebana n’ibyo baturage bita ‘uburiganya n’amanyanga’ mu kugena agaciro k’ibyabo uyu muyobozi abyamaganira kure.
Cyakora, Ndabereye avuga ko Akarere ka Musanze kamenye amakuru y’abaturage batishimiye ingano y’amafaranga bahabwa nk’agaciro k’ibyabo bizangizwa no kubaka icyanya cyahariwe inganda, uyu muyobozi akaba abagira inama yo gushaka abandi bantu bagena agaciro k’ibyabo batari MINICOM.
Ati “…abo bandi batabyishimiye twababwiye na none ibiteganywa n’amategeko; iyo igiciro bakubariye bakaguha agaciro katari ko uba ushobora gukora contre verification yawe ukareba umugenagaciro wemewe akerekana agaciro k’aho hantu.”
Ku wa Kane w’iki cyumweru kiri kurangira ubuyobozi bw’Akarere ka Musanze bwagiranye inama n’abaturage bafite amasambu azakorwaho n’imirimo yo kubaka izo nganda ariko nta mwanzuro babashije gufatira ibibazo bikomeje kugaragazwa n’abaturage.
Twandika iyi nkuru ntibyadukundiye kubona umuyobozi muri Minisiteri y’Ubucuruzi n’Inganda(MINICOM) ngo agire icyo avuga ku bitangazwa n’abaturage batuye mu gice kigiye kubakwamo inganda mu Karere ka Musanze.
Tuzakomeza kubakurikiranira iby’iyi nkuru…
Twitter: @Umurengezis


text:
Itorero Christ Cornerstone Church rikorera Kimironko mu Mujyi wa Kigali ryateguye igitaramo cy’imbaturamugabo gifite insanganyamatsiko yo ‘Kwaguka’ mu buryo bwose bw’imibereho y’abantu kikazahuriramo abaririmbyi n’abavugabutumwa b’ibyamamare baturuka mu matorero atandukanye.
Iki gitaramo cy’itorero Christ Cornerstone kizaba ku Cyumweru tariki 21 Mutarama 2018, kibere mu mujyi wa Kigali muri Grand Legacy Hotel iherere i Remera.
Ni igitaramo gifite intego igira iti: “Igihe cyo kwaguka” kikazitabirwa n’itsinda ry’abahanzi bamamaye mu ndirimbo zo guhimbaza Imana rizwi nka Healing Worship Team ryo mu itorero Power of the Prayer Church rikorera ku Kicukiro.
Itsinda ry’abaririmbyi rizwi nka Injiri Bola ryo muri EPR Gikondo na ryo riri mu bahanzi bazataramira abazitabira iki gitaramo.
Hazaba hari ababwirizabutumwa bwiza babiri harimo uwitwa Pasiteri Julienne Kabanda wo mu itorero Jubilee Revival Assembly n’umuvugabutumwa Christian Ibambasi wo mu itorero Zion Temple mu Rwanda.
Umuyobozi w’itorero Christ Cornerstone , Pasiteri Biganiro Salomon Eric, yatangarije Ibyishimo.Com ko iki gitaramo kizarangwa n’ubutumwa bwo kwaguka, bushingiye mu isomo riboneka muri Yesaya 54:2: “Agura ikibanza cy’ihema ryawe, rega inyegamo zo mu mazu yawe zigireyo, ntugarukire hafi wungure imigozi yawe ibe miremire, ushimangire imambo zawe.”
Pasiteri Biganiro agaruka kuri iyi nsanganyamatsiko yo kwaguka, yagize ati: “2018 ni umwaka udasanzwe, ni umwaka wo kwaguka mu busabane abantu bagirana n’Imana, kwaguka mu mpano zabo, mu bugingo, ndetse no mu mubiri aho abantu bazaguka mu butunzi bakanunguka inshuti n’imiryango.”
Kwinjira muri iki gitaramo ni Ubuntu, kikazatangira saa munani z’amanywa(14h00) kikageza saa Kumi n’ebyiri z’umugoroba (18h00) kuwa 21 Mutarama 2018.
Itorero Christ Cornerstone Church rikomoka kuri Minisiteri yitwa Flame of the Holy Ghost, rikaba rikorera Kimirongo mu karere ka Gasabo mu mujyi wa Kigali.
Pasiteri Biganiro yahaye ikaze abanyarwanda bifuza kwaguka mu Nguni zose z’ubuzima kuza kwifatanya na bo muri icyo gitaramo.


text:
Byagiye ku mugaragaro ko dukunze kumara amasaha menshi imbere ya za televizuyos, imirimo ikomeye ku munsi, ariko ntitwite ku buryo dushobora kuhavana umubyibuho ukabije cyane. Gusa hari icyo wakora kugira ngo ibiro bigabanuke:Kubaho mu mutuzo ni bwo buryo bwo kubaho neza. Ntuhore uhangayitse. Uru ni rwo rufunguzo maze ntuzongere guhora wumva warabaye imbohe yo guhora uhangayikishijwe n'ingano yawe. Icyo ugomba gukora ni ukugenzura imirire, ukarya duke ariko mu buryo butekerejweho Atari ukwiyicisha inzara ak’abarashaka kujya kuri taille. Ndabyumva ngo byoroha kubivuga ariko kubikora bikaba ingorane, ariko ubu buryo ubwitayeho bwagufasha.
Pat Booth, Diregiteri Wungirije mu Serivise z imirire muri Kaminuza ya California mu Cyigo cy'Ubuvuzi i San Francisco atangaza ko ikibazo ari uko abantu benshi bagira akamenyero ko gufungura cyane ku buryo kurya bicye byababera ikibazo.
Yego kureka icyo wamenyereye biragoye, ariko ejo wazumva ukuntu umererwa neza uhinduye. Ugomba kubanza rwose ukabyiyumvisha mu mutwe. Byose nta kidashoboka no mu bikorwa byahita bikorohera.
Reka dutangire
Nkuko Paul Wolf, uhagarariye ubuzima avuga ko utahita utangira kurya duke umunsi umwe. Tangira ugabanya ibyo ushyira ku isahani, bityo bityo mu minsi mike uzahita umenyera kurya
duke.
Ntiwiyicishe inzara rwose. Urugero niba wafataga urugero rwa caroli 2,500 ushaka kugera kuri 2,000, genda ugabanya 20 ku ijana. Irinde ibintu by' ibisosi cyane. Gerageza kwimenyereza ibiryo bisanzwe.
Imyitozo iherekeza imirire
Indyo wamaze kwimenyereza ugomba kujya uyongeraho imyitozo ngoror mubiri. Maze ibi nubikora uko twabivuze, urebe ukuntu utangira. Ariko wibuke ko ugomba gutekereza uko umubiri wawe umeze , ntiwite cyane ku biro byagabanutse. Wowe umva uko umerewe.
Rya witonze
Burya erega iyo uri no kurya, ubwonko nabwo buba buri kumva ibyo ukora. Reka rero gusiganwa. Banza uhekenye neza, umire, nyuma ubone kongera gutamira igihe wumva ko bimaze kugenda. uramenye ntugashyire mu kanwa ibiryo byinshi, dukeduke mpaka urangije kuri rya funguro ryawe wigeneye kugira ngo ibiro bitakubera umutwaro.


text:
Igisubizo: Dusomye Bibiliya nk’uko yanditse, tutazindukiye kuyihanduramo amakosa, twasanga ari umuzingo w’ibitabo byuzuzanya, bitavuguruzanya, bitibeshya kandi byoroshye kumvwa. Yego, ntitwahakana ko hari ibyanditswe bigoye kumvwa no gusobanura. Nanone, ni ukuri ko hari ibyanditswe byinshi bisa nkaho bivuguruzanya hagati yabyo. Tugomba ariko kwibuka ko Bibiliya yanditswe n’abanditsi 40 mu gihe cy’imyaka irenga 1500. Buri mwanditsi yandikaga mu nganzo ye, yandikira abantu bihariye kandi ku mpamvu zihariye. Kubw’iyo mpamvu rero ntitwatungurwa no kubona ibisa no gutandukana. Ariko nanone, gutandukana ntabwo ari kimwe no kwivuguruza. Biba ari ikosa cyangwa kwivuguruza iyo nta kuntu ibyanditswe runaka byahuzwa. Ariko nanone, kuba tutabonera igisubizo ku ihurizo runaka aka kanya, ntibivuze yuko igisubizo kitazaboneka. Hari benshi bagiye bemeza ko basomye muri Bibiliya aho ibeshya ku byabaye mu mateka, kera kabaye abahanga bakavumbura gihamya zinyuze mu bisigarira bitabye (archeologie) byerekana ko Bibiliya yabivuze ukuri, ko ahubwo abahanga ari bo bibeshyaga ku mateka.
Kenshi dukunda kwandikirwa bene ibi bibazo ngo “ngaho namwe musobanure ukuntu ibi byanditswe runaka bitavuguruzanya” cyangwa “reba aha rwose Bibiliya iribeshya ku mugaragaro”. Ntitwahakana rwose ko byinshi muri ibyo bibazo natwe biba bitugoye kubonera ibisobanuro. Ariko nanone, twe tuzi yuko hari igisobanuro kinyuze kandi cyuzuye kuri buri ngirwa-kwivuguruza iboneka muri Bibiliya. Hari ibitabo n’imbuga (websites) byinshi byandikirwa gusonabura bene izo ngirwa-kwivuguruza. Ikibabaje cyane ariko dukunze kubona, nuko abantu benshi cyane barwanya Bibiliya bayirega amafuti n’amakosa baba batanashaka ibisobanuro byatangwa kuri izo ngingo buririraho. Yewe, benshi muri abo baba bazi neza ibyo bisobanuro, ariko bakabyirengangiza kugira ngo bakomeze gusenya Bibiliya.
Nuko rero, tubigenza dute iyo twandikiwe dusabwa gusobanura ingirwa-kwivuguruza yo muri Bibiliya? 1) Dusoma Bibiliya twitonze, tukareba niba nta gisobanuro cyoroshye kubona. 2) Nyuma yibyo, dukora ubushakashatsi tugasoma bamwe mu bahanga muri Bibiliya banditse kuri bene izo ngingo. 3) Tukabaza abashumba/abapasiteri bacu, bazubereye muri Bibiliya, tukareba niba hari icyo baturusha. 4) Iyo nta gisubizo twari twabona nyuma yo gukora ibyo byose, twizera Imana ko ijambo ryayo ari ukuri, ko rero hari igisobanuro kigihishe kitarajya ahagaragara (2 Timoteyo 2:15, 3:16-17).
Ikibazo: Bibiliya yaba irimo amakosa, kwivuguruza cyangwa guhuzagurika?
Igisubizo: Dusomye Bibiliya nk’uko yanditse, tutazindukiye kuyihanduramo amakosa, twasanga ari umuzingo w’ibitabo byuzuzanya, bitavuguruzanya, bitibeshya kandi byoroshye kumvwa. Yego, ntitwahakana ko hari ibyanditswe bigoye kumvwa no gusobanura. Nanone, ni ukuri ko hari ibyanditswe byinshi bisa nkaho bivuguruzanya hagati yabyo. Tugomba ariko kwibuka ko Bibiliya yanditswe n’abanditsi 40 mu gihe cy’imyaka irenga 1500. Buri mwanditsi yandikaga mu nganzo ye, yandikira abantu bihariye kandi ku mpamvu zihariye. Kubw’iyo mpamvu rero ntitwatungurwa no kubona ibisa no gutandukana. Ariko nanone, gutandukana ntabwo ari kimwe no kwivuguruza. Biba ari ikosa cyangwa kwivuguruza iyo nta kuntu ibyanditswe runaka byahuzwa. Ariko nanone, kuba tutabonera igisubizo ku ihurizo runaka aka kanya, ntibivuze yuko igisubizo kitazaboneka. Hari benshi bagiye bemeza ko basomye muri Bibiliya aho ibeshya ku byabaye mu mateka, kera kabaye abahanga bakavumbura gihamya zinyuze mu bisigarira bitabye (archeologie) byerekana ko Bibiliya yabivuze ukuri, ko ahubwo abahanga ari bo bibeshyaga ku mateka.


text:
ISOMO RYA MBERE
Igitabo cya Nehemiya (Neh 2, 1-8)
Jyewe Nehemiya, icyo gihe nari nshinzwe guhereza umwami divayi. 1Bigeze mu kwezi kwa Nisani k’umwaka wa makumyabiri w’ingoma y’umwami Aritashuweru, kuko nari nshinzwe divayi, mfata divayi njya guhereza umwami. Kuva mbere, nta na rimwe nari nigeze ngira agahinda imbere ye. 2Umwami ni ko kumbaza ati « Ni kuki ureba nk’ubabaye ? Aho nturwaye ? Waba se hari ikindi ufite kikubabaje ku mutima ? » Mbyumvise ntahwa n’ubwoba bwinshi. 3Nuko mbwira umwami nti « Umwami arakarama ! Nabura nte kurebana agahinda, kandi umurwa urimo imva z’abasokuruza banjye warasenyutse, n’amarembo yawo agatwikwa?»
4Umwami arambaza ati « Icyo ushaka se ni iki ? » Ako kanya nambaza Imana Nyir’ijuru, 4maze nsubiza umwami nti «Niba ibyo bitunganiye umwami, kandi umugaragu wawe akakugiraho ubutoni, unyohereze mu gihugu cya Yuda, mu murwa urimo imva z’abasokuruza banjye kugira ngo nongere nywubake.» 6Ubwo umwami yari yicaranye n’umwamikazi, ni ko kumbaza ati «Urugendo rwawe ruzamara igihe kingana iki ? Uzagaruka ryari?» Umwami muha igihe nzamarayo, nuko arabishima ni ko kubinyemerera.
7Ndongera mbwira umwami nti « Niba ibyo bitunganiye umwami, bampe inzandiko nshyira abategetsi b’ibihugu by’iburengerazuba bwa Efurati, kugira ngo bazandeke mpite ngere mu gihugu cya Yuda. 8Nibanyandikire kandi n’urundi rwandiko rwo gushyira Asafu, umurinzi w’ishyamba ry’umwami, kugira ngo azampe ibiti byo kubazamo ibikingi by’amarembo yegereye Ingoro, iby’inkike z’umugi ndetse n’iby’inzu nzabamo. » Umwami arabinyemerera byose, kuko Imana yari kumwe nanjye.
ZABURI (Zab 137 (136), 1-2, 3, 4-5, 6)
Inyik/ Yeruzalemu, ururimi rwanjye ruzumire mu gisenge cy’akanwa,
niba ndetse kukuzirikana.
Ku nkombe z’inzuzi z’i Babiloni,
Ni ho twicaraga maze tukarira,
iyo twibukaga Siyoni.
Mu mashami y’imizibaziba yaho,
ni ho twamanikaga inanga zacu.
Ni bwo abari baratwigaruriye,
badusabaga kubaririmbira,
n’abatwicishaga agahato,
bakatwinginga ngo tubabyinire,
bagira bati « Nimuturirimbire akaririmbo k’i Siyoni.»
Twaririmba dute indirimbo y’Uhoraho,
mu gihugu cy’amahanga ?
Yeruzalemu, ningira ubwo nkwibagirwa,
indyo yanjye izumirane !
Ururimi rwanjye ruzumire mu gisenge cy’akanwa,
niba ndetse kukuzirikana,
niba ntagize Yeruzalemu,
imena mu binshimisha !
IBANGONDIRIMBO RIBANZIRIZA IVANJILI
Alleluya Alleluya.
Uyu munsi Nyagasani araduhamagara,
tumukurikire mu nzira z’Ivanjili.
Alleluya.
IVANJILI
+ Luka (Lk 9, 57-62)
57Igihe bari mu nzira bagenda, umuntu umwe aramubwira ati « Nzagukurikira aho uzajya hose. » 58Yezu aramusubiza ati «Imihari igira amasenga, n’inyoni zo mu kirere zikagira ibyari ; naho Umwana w’umuntu we ntagira aho arambika umutwe.» 59Yezu abwira undi ati « Nkurikira. » We aramusubiza ati « Reka njye guhamba data. » 60Yezu aramubwira ati « Reka abapfu bahambe abapfu babo ; naho wowe genda ujye kwamamaza Ingoma y’Imana. » 61Undi na we ati « Mwigisha, nzagukurikira, ariko reka mbanze njye gusezera ku bo mu rugo. » 62Yezu aramusubiza ati « Umuntu wese watangiye guhinga agasubiza amaso inyuma, uwo ntakwiye gukorera Ingoma y’Imana.»


text:
Ihuriro ry’amasendika y’abakozi rya COTRAF rivuga ko imibereho y’abakozi ishobora kuba myiza mu gihe Leta yaba ibigizemo uruhare rugaragara kuko ngo mu nshingano zayo z’ibanze harimo kureba imibereho myiza y’abaturage.
Ibi babishingira ku kuba Minisiteri y’Abakozi ba Leta n’Umurimo, MIFOTRA, iherutse kuvuga ko hakwiye kujyaho umushahara fatizo mu Rwanda nyuma y’aho uwari ho ari uwo mu mwaka wa 1974.
Gasore Seraphin, Umuyobozi wungirije w’urugaga rw’umurirmo n’ubuvandimwe bw’abakozi COTRAF, avuga ko kuba mu Rwanda nta mushahara fatizo ujyanye n’igihe uri ho bigira ingaruka ku bakozi bose muri rusange.
Avuga ko ihuriro ry’amasendika n’ishyirahamwe ry’abageze mu zabukuru bakoze ubushakashatsi bagasanga ubuzima bw’umukozi mu gihugu budateye imbere bitewe no guhembwa intica ntikize.
MIFOTRA ivuga ko Leta itigeze inanirwa gushyiraho umushahara fatizo nk’uko bamwe babivuga, ahubwo ko ikibazo kikirimo ari amategeko akivugururwa kugira ngo abakora imirimo itanditse na bo rizabe ribareba.
Ubwo bushakashatsi bwerekana ko umukozi wo mu cyaro no mu mujyi adashobora kwihaza mu biribwa ngo abashe kurihira abana amashuri y’isumbuye n’amakuru cyangwa se ngo abe yanabasha no kwizigamira nk’uko Leta ihora ibishishikariza abaturage.
Ibi ngo bigira inngaruka zikomeye ku bakozi ngo kuko iyo bageze no mu zabukuru batabasha kubona amafaranga ya pansiyo uko bikwiye kuko baba bariteganyirije batanga make.
Intandaro ya byose ngo ni ukuba Leta kuva mu myaka 42 ishize itarigeze ivugurura itegeko rigena umushahara fatizo kandi ngo uko imyaka igenda ishira indi igataha ubuzima ari ko bugenda burushaho guhenda.
Seraphin avuga ko mu mwaka wa 1974, umushahara fatizo wari amafaranga 3000 ku kwezi, aho ngo byabazwe hashingiwe ku mafaranga ahembwa umuhinzi.
Ubusanzwe umushahara fatizo ni amafaranga umukoresha adashobora kujya munsi ahemba umukozi uba wamukoreye.
Ugereranyije ubuzima bwo mu myaka ya za 70 n’ubw’iki gihe usanga hari ibintu byinshi byahindutse mu mibereho y’Abanyarwanda, aho iri huriro rivuga ko Leta ikoze uko ishoboye hagashyirwaho umushahara fatizo ujyanye n’igihe byatuma imibereho y’abakozi iba myiza.
Seraphin yagize ati “Biriya byari bifite agaciro mu gihe cyabyo, twese tuzi ko uko imyaka igenda ishira ifaranga rigenda arita agaciro, igihe babivugaga byo byari bihagije rwose kuko icyo gihe ngira ngo ikilo cy’ibirayi umenya cyaraguraga nk’amafaranga 5, ipatalo ikagura nka magana abiri urumva ko icyo gihe umuntu yari kubasha kubona ibyo ashaka muri uwo mushahara w’ukwezi ariko ubu ntacyo bivuze rwose.”
Mu bushakashatsi iri huriro ryakoze ngo basanze umushahara fatizo wagakwiye kuba amafaranga ibihumbi 87 mu cyaro na ho mu mujyi bikaba 126.
Ibi ngo babigenzuye nyuma yo gukorera ubushakashatsi ku bakozi mu ngeri zitandukanye, aho bavuga ko mu gihe ayo mafaranga yemejwe hari icyo abakozi babasha kwigezaho.
Seraphin yagize ati “Iyo umushahara fatizo uriho, umuntu akabasha kurangiza iby’ibanze akenera, kuryama, kurya, kwivuza, kurihira amashuri abana, noneho atekereza n’uburyo bwo kwiteza imbere. Nko kwiyubakira inzu. Akabasha no kwizigamira. Baradushishikariza kuzigama ariko ntacyo kuzigama gihari.”
Uyu muyobozi avuga ko kandi umukozi nta burenganzira ajya agira mu kugena umushahara bigatuma ahembwa intica ntikize.
Yagize ati “Igihe cyose umukoresha ahora afite imbaraga kurusha umukozi, Leta rero ishinzwe kureberera abaturage bayo, igomba gushyiraho umushahara fatizo, umukoresha adashobora kujya munsi, kuko iyo ubwiye umukozi kuzumvikana n’umukoresha ku mushahara uzi n’ubushomeri buri hanze aha n’ubukene buri hanze aha mu by’ukuri umukozi nta cyo azabasha kubwira umukoresha. Azamuha ayo ashaka nayanga nyine agende kuko azaba azi ko hari abandi bafata make.”
Seraphin avuga ko bizeye ko Leta hari icyo izakora iki kibazo n’ubwo kimaze igihe kirekire. Ati “Icyizere dufite gishingiye ku bintu bibiri by’ingenzi. Icya mbere ni uko inshingano ya Leta y’ibanze ni ukwita ku mibereho myiza y’abaturage icyo kibazo cy’umushahara fatizo ni ikibazo cyumvikana kigaragara kandi kigamije guteza imbere imibereho myiza y’Abanyarwanda cyane cyane iy’abakozi. Kuko iyo uvuze abakozi ni imiryango yabo, abagore n’abana babo.
Umunyamakuru: Ni iyihe mpamvu mubona hashize igihe Leta itavugurura umushahara fatizo?
Gasore Seraphin: “Impamvu ikomeye, biterwa n’icyo Leta ireba ikagishyira imbere, rimwe na rimwe iyo uyibajije ku mushahara fatizo ikubwira ko igihangayikishije atari abo bantu badafite umushahara fatizo ahubwo ari abatagira umushahara na gato ariko ibyo babivuga bashaka guhunga ikibazo.
Icyo Leta ishyira imbere ni ibyerekeranye no gukurura abashoramari, umushoramari burya iyo yicaye iwabo mu mahanga iyo agiye gushora imari ye atondeka ibihugu , akavuga ngo muri ibi bihugu umukozi ahenda ate? Iyo asanze hari aho ahenda aba ahashyize ku ruhande akagumana aho umukozi ahembwa bihendutse.”
Akomeza avuga ko Leta yanga kuzamura umushahara fatizo yanga ko abashoramari babona ko umukozi wo mu Rwanda ahenda bakaba bashidikanya kuza.
Ahamya ko Leta ngo inirengagiza ko ushora imari ibyo areba harimo n’isoko ry’ibyo azakora. Igihe abakozi bahembwa make ngo bizatuma batabasha guhahira uwo mushoramari. Bitume businesi imunanira afunge imiryango.
Yagize ati “Wenda abashinwa bakora imihanda nta kibazo bizabagiraho kuko imihanda ntigurishwa, wenda abubaka amazu na bo nta kibazo kuko bubaka bakigendera, ariko na none wa wundi wubaka izzu zikeneye abazikodesha namenya ko abakozi bo muri icyo gihugu ubushobozi bwabo ari buke cyane, uwo mushinga ntazawukora.
Seraphin avuga ko bazakomeza gufatanya na MIFOTRA kugira ngo imibereho y’abakozi imaze igihe itameze neza ibashe gutera imbere.
Ubwo Minisitiri w’Abakozi ba Leta n’Umurimo yagiranaga ikiganiro n’abanyamakuru yavuze ko nyuma yo y’uko itegeko rigenga umurimo rizaba ryasohotse mu minsi iri imbere hazakurikiraho gushyiraho umushahara fatizo no kwandika imirimo itanditswe.
izubarirashe@gmail.com


text:
Imyiteguro y’amahugurwa y’abubatse ingo azaba kuri iki cyumweru irarimbanije
Umuryango Seek and Save Humanity Ministries (SSHM) ufatanyije n’Agakiza.org wateguye amahugurwa y’abubatse ingo ku cyumweru tariki 25/06/2017 kuri Assemblies of God Kimihurura guhera Saa munani kugeza Saa kumi n’ebyiri aho bazavuga ku gukira ibikomere byo mu ngo.
Mu ihururo (conference) riheruka tariki 02 Werurwe 2017 umuyobozi w’umuryango wo gushaka no gukiza icyazimiye (SSHM) Pasiteri Habyarimana Desire yavuze ku nkomoko y’ibikomere byo mu ngo, ko harimo n’amateka abantu banyuzemo, agaragaza ko amakosa menshi abantu bakora aterwa n’amateka banyuzemo.
Pasiteri yavuze ko umuntu adakwiriye gutoteza undi bitewe n’ibyo atabasha gukora ahubwo ko akwiriye ku mufasha kuzuza aho hatuzuye kuko nicyo Imana iba yaramuzaniye mu buzima bwe.
Aya mahugurwa ni umwanya wo guhugurana, no kuganira ku ibikomere byo mu ngo, ndetse no kumenya ko Yesu yaje gukiza ibyo byose abantu bahura nabyo batagizemo uruhare.
Muri aya mahugurwa abantu bagira umwanya wo kubaza ibibazo no kungurana ibitekerezo ku bikomere byo mu ngo n’uburyo bwo kubikira ndetse hakaba n’umwanya wo gusengera imiryango kuko ariwo musingi w’Itorero n’igihugu.
Ubuyobozi bw’umuryango wo gushaka no gukiza icyazimiye bukaba butumiye abantu bose muri aya mahugurwa kugirango, abantu bazaze mu gikorwa cyo gufatanya kubaka umuryango nyarwanda nkuko bari babyumvikanyeho n’abitabiriye amahugurwa yabanje ko iki gikorwa cyajya kiba kenshi gashoboka.


text:
- Gujarati (1)
- Sinhalese (2)
- Amharic (1)
- Bambara (2)
- Bosnian (1)
- Burmese (1)
- Danish (1)
- Filipino (5)
- Fula (4)
- Nepali (1)
- Ikinyarwanda (7)
- Japanese (1)
- Korean (1)
- Kurdish (4)
- Hrvatski (2)
- Lingala (1)
- Nyole (1)
- Dutch (1)
- Norwegian (1)
- Chichewa (2)
- Polish (1)
- Serbian (7)
- Albanian (2)
- Finnish (3)
- Vietnamese (1)
date
- date
- title
AL-MURAAJA‘ÄTAL-MURAAJA‘ÄT1 (20%) 1 vote Aya mabaruwa akusanyije muri iki gitabo ntiyanditswe none, nta n’ubwo kuyandika ari igitekerezo cyavutse vuba, mu by’ukuri ni amabaruwa yanditswe mu gihe kingana na kimwe cya kane cy’ikinyejana, ubu akaba aribwo ashyizwe ahagaragara nk’igitabo. Uretse ko ibibazo binyuranye byenze kuba imbogamizi bigera aho ibyari byagambiriwe mu kwandika aya mabaruwa byenda guhagarara, […]
HAMWE NA KHATIBU Mu gitabo cye Kututu al-AridaHAMWE NA KHATIBU Mu gitabo cye Kututu al-Arida1 (20%) 1 vote Ibisingizo byiza n’Iby’Imana, amahoro n’imigisha bisakare ku Ntumwa yayo nabo murugo rwayo bejejweho ibyaha, n’abazagira ikitegererezo kuzageza mu bihe by’imperuka. Iki gitabo usoma, ni igisobanuro cy’igitabo cyitwa KHUTUTUL- ARIDA cyaditswe mu rurimi rw’icyarabu na Muhibudin al-Khatibu. Vuba aha icyo gitabo cyahinduwe mu Kinyarwanda gikuwe […]
Imamu Saadiqi na mazihebu enye 4Imamu Saadiqi na mazihebu enye 41.5 (30%) 2 votes Iki gitabo tugituye Umunyakuri mu bo mu rugo rw’Intumwa Imamu Jaafari Saadiqi. Uwonkejwe ibere ry’ubutumwa, uwarezwe na Imamu w’abayisilamu n’icyitegererezo cyabo Imamu Ali. Tugituye Imamu Abu Abdillah Jaafar bin Muhammad Saadiq, isoko y’amategeko ya Qur’ani na Suna, umutware wacu imuhe Imana amahoro n’imigisha. Yewe Imamu Jafari […]
Imamu Saadiqi na mazihebu enye 2Imamu Saadiqi na mazihebu enye 21 (20%) 1 vote Iki gitabo tugituye Umunyakuri mu bo mu rugo rw’Intumwa Imamu Jaafari Saadiqi. Uwonkejwe ibere ry’ubutumwa, uwarezwe na Imamu w’abayisilamu n’icyitegererezo cyabo Imamu Ali. Tugituye Imamu Abu Abdillah Jaafar bin Muhammad Saadiq, isoko y’amategeko ya Qur’ani na Suna, umutware wacu imuhe Imana amahoro n’imigisha. Yewe Imamu Jafari […]
Iduwa ya KumayiliIduwa ya Kumayili1 (20%) 1 vote Iyi Duwa izwi ku izina ry’iduwa ya Kumayili, yigishijwe na Amir’ul m’uminina Ali (a.s), ayigisha umusangirangendo n’umunyeshuri we Kumayili mwene Ziyad Al-Nakha’iy (r.a). Imamu Ali (a.s) yahaye Kumayili inshingano yo kwigisha abayoboke be iyi Duwa. Guhera ubwo, iyi Duwa imenyekana ku izina ry’ “Iduwa ya Kumayili”. Iyi n’Iduwa izwi […]
Imamu Saadiqi na mazihebu enye 3Imamu Saadiqi na mazihebu enye 31 (20%) 1 vote Iki gitabo tugituye Umunyakuri mu bo mu rugo rw’Intumwa Imamu Jaafari Saadiqi. Uwonkejwe ibere ry’ubutumwa, uwarezwe na Imamu w’abayisilamu n’icyitegererezo cyabo Imamu Ali. Tugituye Imamu Abu Abdillah Jaafar bin Muhammad Saadiq, isoko y’amategeko ya Qur’ani na Suna, umutware wacu imuhe Imana amahoro n’imigisha. Yewe Imamu Jafari […]
Imamu Saadiqi na mazihebu enye 1Imamu Saadiqi na mazihebu enye 11 (20%) 1 vote Iki gitabo tugituye Umunyakuri mu bo mu rugo rw’Intumwa Imamu Jaafari Saadiqi. Uwonkejwe ibere ry’ubutumwa, uwarezwe na Imamu w’abayisilamu n’icyitegererezo cyabo Imamu Ali. Tugituye Imamu Abu Abdillah Jaafar bin Muhammad Saadiq, isoko y’amategeko ya Qur’ani na Suna, umutware wacu imuhe Imana amahoro n’imigisha. Yewe Imamu Jafari […]


text:
KARONGI: Uwakoze jenoside yari agamije gusenya igihugu – Ryumugabe Alphonse, ukuriye urubyiruko muri Karongi
Ifoto 1: Ingabo na Polisi bafatanya n’abaturage gusana umuhanda       Ifoto 2 : Urwibutso rwa Bisesero
ugana ku rwibutso rwa Bisesero
Â
Urubyiruko rwo mu murenge wa Twumba, akarere ka Karongi rufatanyije n’ingabo z’u Rwanda mu cyumweru cyo kwibuka (Mata 2012) jenocide yakorewe abatutsi muri Mata 1994, rwakutunganyije umuhanda ujya ku rwibutso rwa jenoside rwa Bisesero. Nyuma y’umuganda wo gutunganya umuhanda no gusukura urwibutso rwa Bisesero, urubyiruko rwagiranye ikiganiro n’abayobozi baribaje kwifatanya na rwo, ikiganiro cyabereye ku gasantire (centre) kari mu Bisesero, ku gasozi kitegeye aho urwibutso ruri.
Kuri ako gasantire ni ho interahamwe zajyaga zikorera amanama yo kujya gutsemba abatutsi bo mu Bisesero. Mu ijambo rya Ryumugabe Alphonse, umuhuzabikorwa w’Urubyiruko mu Karere ka Karongi akaba n’umujyanama w’akarere, yasobanuriye urubyiruko ko uwakoze jenoside ataragamije gusa gutsemba abatutsi:
“Uwakoze jenoside ntago yari agamije gutsemba abatutsi gusa, bari bagamije no gusenya igihugu kuko iyo wishe abantu, mu gihugu hakabamo intambara, igihugu kirangirika. Urubyiruko rwakoreshejwe nabi muri leta yakoze jenoside, rwakoreshejwe mu bikorwa byo kwangiza, ariko ubu noneho iyi leta yiyemeje gukangurira urubyiruko gufata iya mbere mu kuzana impunduka nziza kandi bakagira uruhare mu bikorwa byubaka kuko ari bo ngufu z’igihugu cy’ejo hazazaâ€
Ryumugabe Alphonse yakomeje avuga ko kiriya gikorwa bagiteguye mu rwego rwo kunamira abazize jenoside yakorewe abatutsi mu 1994, ariko bakanaha urubyiruko umwanya wo gusubiza amaso inyuma bakamenya amateka mabi yaranze urubyiruko rwababanjirije bityo bagahora iteka barwanya icyatuma bongera kugwa mu mutego wa sekibi.
Umunyamabanga w’umurenge wa Twumba Nshimiyimana Ruzigana Emmanuel wari umusangwa muri icyo gikorwa yashimwe cyane uburyo yabashije guhuza urubyiruko rwo mu tugari turindwi tugize umurenge rukaza ari rwinshi ku buryo bugaragara. Nawe yabwiye urubyiruko ko bishimishije kubona bamenyeshwa igikorwa mu gihe gito ariko bakakitabira ari benshi.
Igikorwa cyari kitabiriwe n’abahagarariye ingabo na polisi muri Karongi, ndetse n’abakozi b’Inama y’Urubyiruko ku rwego rw’akarere. Kuwa kabili tariki 10 urubyiruko rwo mu murenge wa Bwishyura narwo rwasuye urwibutso rwa jenoside rwa Gatwaro, aho bifatanyije n’umunyamabanga nshingwabikorwa w’umurenge bwana Niyonsaba Cyrique kunamira inzirakarengane zisaga ibihumbi 11 zihashyinguye.
Niyonsaba Cyriaque yabwiye urubyiruko rwari rwiganjemo abamotari bo mu mugi wa Kibuye ko kuza gusura urwibutso ari ukugira ngo babereke amateka mabi bagenzi babo bagizemo uruhare bityo bakuremo isomo ryo kutazongera kumvira abayabozi babi babashora mu gusenya igihugu.


text:
Hashize umwaka n’igice Akon, umuhanzi ukomeye w’Umunyamerika ufite inkomoko muri Senegal aje mu Rwanda kuganira na Leta ku mushinga wo gukwirakwiza amashanyarazi akomoka ku mirasire y’izuba mu duce tw’icyaro.
Icyo gihe yaganiriye na Minisitiri w’ibikorwa remezo, James Musoni n’Umuyobozi Mukuru wa RDB, Francis Gatare, aho nyuma y’ibyo biganiro uyu muhanzi yabwiye itangazamakuru ko uwo mushinga wari gutangira mu mezi 6.
Ikinyamakuru Izubarirashe.rw cyifuje kumenya aho uwo mushinga ugeze kigirana ikiganiro n’Umuyobozi ushinzwe ingufu muri Minisiteri y’Ibikorwa remezo, Nyamvumba Robert avuga ko uwo mushinga ukiri mu nyigo.
Uyu muyobozi avuga ko kuva Akon yava mu Rwanda batongeye kuvugana ariko akemeza ko hari abakozi be bari mu nyingo y’uwo mushinga, aho yemeza ko Leta yiteguye gukorana na bo igihe bazaba bawuyigejejeho.
Akon yaje mu Rwanda mu rwego rw’umushinga w’amashanyarazi, ese ugeze hehe mu wufatanya?
Icya mbere nk’umucuranzi namwe muzi akaba yarifuje kuza mu Rwanda ariko twamubwira icyo twifuza ko ari uguteza imbere icyaro tugerageza gukwirakwiza amashanyarazi kuri bose, yagize igitekerezo cyiza cyo kuva muri Amerika agaca na hano akanareba u Rwanda, akanumva neza icyo twifuza kugeraho, hari abo bakorana batangiye kwiga umushinga, barimo kureba uburyo bikorwa, hari abamaze kugera mu gihugu kureba gahunda yabo uburyo bayitekereza uburyo bayishyira mu bikorwa.
Baribanda ku matara yo ku muhanda akoresha imirasire y’izuba. Barareba uburyo na bo bakunganira Leta mu gushyira amafaranga mu gukwirakwiza amashanyarazi. Nta
byinshi mu by’ukuri dufite kubera ko ari bo babikora, ntabwo baratugezaho umushinga wabo, gusa ni uko bari bishimiye ibikorwa bya Leta, ubu icyo bari gukora rero ni icyo, ubwo nibatugezaho gahunda yabo, ibyo bari gutekereza gukora, twe twiteguye gufatanya na bo ariko kugeza ubu nta kintu gifatika twavuga cyari cyatangira gukorwa.
Abo biga umushinga bavuye muri Amerika ni Akon wabohereje ese mwigeze muhura na bo go mugire ibyo muganira?
Oya, duheruka gusa igihe aza, icyo twe n’ubu kugeza uyu munsi dutegereje ni uko atugezaho umushinga n’uburyo azabikora, kuba rero ataratwandikira ngo aduhe umushinga nyirizina n’uburyo atekereza yawukoramo. Mu by’ukuri biragoye natwe kuvuga ngo… Ni yo baje ntabwo baza batugana, baza, niba banahagera mu Rwanda, bo baba baje kwiga igihugu uko giteye, uburyo byakorwa, kandi urabizi nk’iyo mishanga ihera muri RDB… Twabakanguriyeko dufite icyerekezo gisobanutse kandi mu by’ibanze ni uko dushaka kugeza amashanyarazi kuri bose. Bihurirana na we mu by’ukuri ko ari igitekerezo yari afite cyane muri Afurika atari mu Rwanda gusa, avuga ko yareba uburyo yakora uwo mushinga akazawutugezaho.
Yari yavuze ko byatangira ryari?
Nta kintu yatubwiye. Ni ibintu bisaba, icya mbere amikoro, bifata umwanya kandi kumbaza icyo kibazo kireka umuntu ahise amwibariza.
Uriya mushinga wa Akon wari umushinga ubyara inyungu?
Nakubwiye ko nawe kubimenya wabimenye ari uko yari hano mu gihugu, kuva icyo gihe ntabwo nakubwira ngo yaragarutse atubwira uko yifuza kubikora, turimo gufatanya
na RDB kugira ngo dukomeze kumushishikariza aduhe umushinga wize neza n’amafaranga yumva yatangiza kugira ngo akore n’umushinga ubyara inyungu. Ibyo ari byo byose nta mushoramari ukora ikintu hatarimo inyungu kandi ni ibintu tubona, inyota irahari y’Abanyarwanda bakeneye amashanyarazi ni benshi, Leta na yo irabishyigikiye cyane kugira
ngo ifashe abikorera no kuborohereza kugira ngo byihute. Icyo nakubwira ni uruhare rwanyu namwe kudufasha gufatikanya kugira ngo ubukangurambaga bugere kuri bose. Na ho ubundi ku bya Akon nk’uko nakubwiye biraterwa n’icyemezo azafata, twebwe turacyagerageza kumwibutsa.
Gahunda ya Leta yo gukoresha amashanyarazi aturuka ku mirasire y’izuba ihagaze ite ubu mu Rwanda?
Hari sosiyete zimaze gusinyana na REG, EUCL, zigera kuri 14, hari zirimo kwiyongera wenda navuga nka 16 kandi tubona bafite ubushobozi. Ntawe twimira nk’uko tubashishikariza kuza gutangira bizinesi yo gukwirakwiza amashanyarazi aturutse ku mirasire y’izuba.
Ibyo rero ni byo turi gukorana n’abari mu Rwanda barimo gushyiramo amafaranga kugira ngo bakwirakwize amashanyarazi, tumaze kugera nko kuri 3% icyo tureba ni uko hagize n’abandi biyongeraho ni uko mu mwaka utaha mu kwezi kwa 6 twaba tugeze nko kuri 22%. Ariko ibyo bigaterwa mu by’ukuri n’ubushobozi bafite ariko icyo dukora ni uko tubakangura, tukabafasha mu kuborohereza uburyo gahunda yihuta. Icyo tubasaba nk’abanyamakuru ni uko mwakomeza kubishishikariza Abanyarwanda kugira ngo bamenye ko bihendutse kandi binihutisha ikwirakwizwa ry’amashanyarazi.
Uyu mushinga w’umuhanzi Akon witwa ‘Akon Lighting Africa’ akaba awufatanyije n’abandi banyafurika barimo Umunyasenegal Thione Niang, n’umunyamali Samba Bathily,
aho byitezwe ko uzacanira ibihugu bitandukanye byo muri Afurika.


text:
Ikiganiro nyunguranabitekerezo ku ruhare rw’amadini mu guteza imbere ihame ry’uburinganire n’ubwuzuzanye no kurwanya ihohoterwa rishingiye ku gitsina cyaranzwe n’impaka zikomeye.
Ni ikiganiro cyateguwe n’Ikigo cy’Igihugu gishinzwe kugenzura iyubahirizwa ry’ihame ry’uburinganire (GMO) cyatumiwemo abanyamadini n’abahagarariye imiryango iyashamikiyeho.
Ibiganiro byibanze ku ihame ryo kugira abagore nibura 30% mu myanya ifata ibyemezo, ndetse no ku Itegeko rishya ry’Umuryango rivuga ko n’umugore ashobora kuba umukuru w’umuryango.
Abahagarariye amadini beruriye Leta ko nka politiki y’uburinganire yagombye kuba yaranogejwe iyo abanyamadini baba baragishijwe inama.
Bavuga ko hari amategeko akopororwa mu bindi bihugu akinjizwa mu Rwanda kandi umuco nyarwanda utandukanye n’umuco w’ibyo bihugu, abaturage bakagenda biguru ntege mu kuyashyira mu bikorwa.
Pasiteri Antoine Rutayisire wo mu Itorero ry’Abanglikani (EAR) yagize ati “Leta iratubwira ngo abanyamadini iduha agaciro, ariko se niba muduha agaciro kuki mushyiraho amategeko mutatugishije inama?”
Yunzemo ati “Ubu ku Isi hari courant ya feminism (ubukangurambaga bwo guteza imbere abagore), bakavuga ngo umugabo kuba umutware w’urugo bigomba guhagarara, barashyiraho ibyo bya feminism ariko njye sinzahindura ibyo nigisha, kandi icyo batazi ni uko njye nk’umunyedini ibyo nemera nshobora no kubipfira.”
Ku ihame ryo kugira abagore nibura 30% mu myanya ifata ibyemezo, Pasiteri Antoine Rutayisire yatangiye asobanura ko we ubwe yubaha abagore cyane, ashingiye ahanini ku kuba se yarapfuye akiri muto akarerwa na nyina kandi akamurera neza, ariko ko ibyo bitatuma atwara ibintu intambike.
Yagize ati “Ushobora guhindura amategeko umunsi umwe, ugatera Coup d’Etat ugahindura ubutegetsi ariko guhindura imyumvire ya sosiyete ni ibindi, hari ibintu dukwiye gusobanukirwa.”
Yunzemo ati “Twe muri Anglikani twemera ko umugore yaba umupasiteri ariko ntabwo Gatulika yo mu Rwanda yakwifata ngo ishyireho musenyeri w’umugore, ntabwo Isilamu yo mu Rwanda yashyiraho Mufti w’umugore.”
Uyu mugabo uyobora Paruwasi ya Remera muri EAR, avuga ko icyagakwiye kwitabwaho ari “ugushyiraho uburyo abagore bakoresha impano zabo atari ngombwa ko bajya mu myanya y’ubuyobozi.”
Rutayisire avuga ko kuba umugore yayobora ubwabyo atari ikibazo, ariko ko politiki zishyirwaho zigamije kuzamura umugore zagakwiye kuzirikana umuco w’igihugu n’imyemerere abantu basanganwe.
Kuba sosiyete nyinshi ku isi ziri patriarcal (ziha agaciro umugabo kuruta umugore), ni ikintu aba banyamadini bavuga ko kugihindura atari ibintu bya vuba kuko ari umuco wabayeho kuva kera.
Pasiteri Rutayisire yagize ati “Ubu amategeko yarahindutse ariko iyo myumvire y’abaturage iracyarimo iyo systeme patriarchal, tubanze duhindure imyumvire y’abaturage.”
Yakomeje agira ati “Abanyarwanda basaga 90% bafite imyumvire ishingiye ku muco, rero nuzana itegeko rinyuranye n’imyumvire y’abantu basaga 90% umenye ko utazabona umusaruro wifuza.”
Kuba amadini menshi agendera ku mirongo ishyirirwaho mu mahanga, ni kimwe mu byashimangiwe nk’ikigomba kwitonderwa mu gihe Leta ishyiraho amategeko asa n’avuguruza imyemerere y’ayo madini.
Abakilisitu n’Abasilamu bahuriza ku kuvuga ko Bibiliya na Korowani bitavuga ko umugabo agomba gusuzugura umugore, ariko nanone ugasanga amadini menshi hari imyanya akumiramo abagore.
Kuri Sheikh Sindayigaya Musa uvugira Isilamu ku rwego rw’Igihugu akaba na Imam w’Umujyi wa Kigali, “hari byinshi bitarakorwa ngo uburinganire bugerweho, twirinde gusimbuka dukoreshe ibihari.”
Yatangiye avuga ko yemeranya na Pasiteri Rutayisire ku kuba ikibazo gikomereye umuryango nyarwanda kidakwiye kureberwa mu kuba abagore batari mu myanya yo hejuru mu buyobozi bw’amadini.
Yagize ati “Tureke kujya tureba ngo Abasilamu bazagira Mufti w’umugore ryari, icyo ndumva atari cyo twatindaho kuko bishobora no kutazabaho, cyane ko mu myanya ifata ibyemezo y’idini abagore bemerewe kujyamo.”
Sheikh Sindayigaya avuga ko nubwo umugore adashobora kuba Mufti cyangwa Imam, ariko abagore bemerewe kujya mu Nama Nshingwabikorwa y’Umuryango wa islam (Executive Council) ishyiraho abayobozi bakuru b’idini ikanabakuraho, bityo ko kuba umugore atayobora idini bidasobanuye ko ahezwa mu miyoborere y’idini.
Yongeyeho ko Kowowani ivuga neza ko umukobwa yemerewe kuzungura kimwe n’umuhungu, ndetse umugore akaba yemerewe no kugira imitungo ye bwite umugabo adafiteho uburenganzira, aho yatanze urugero ku mugore wa mbere w’Intumwa y’Imana Muhammad, Hadidja, wari ufite imitungo ye bwite.
Sheikh Sindayigaya ariko, avuga ko nubwo Kowowani idatsikamira abagore, atakwirengagiza ko abasilamukazi bo mu Rwanda bagizweho ingaruka n’amateka y’igihugu kimwe n’abandi banyarwandakazi.
Ati “Abayoboke b’idini ryacu na bo umuco w’igihugu wabagizeho ingaruka, abantu bashobora no guta ibyanditswe (muri Korowani) bakagendera ku muco wa sosiyete. Hari nk’ababyeyi bumvaga ko bakwiye kwigisha umuhungu ntibigishe umukobwa ariko ntibifite inkomoko muri Korowani.”
Umuyobozi wungirije w’ikigo cy’igihugu cy’Imiyoborere (RGB) Madamu Usta Kaitesi, yemeranya n’abavuga ko abaturage bagendera ku byo babwirwa n’abanyamadini kurusha ibyo babwirwa na Leta.
Ibi abishingiraho yemeza ko Leta ikwiye gufatanya n’abanyamadini mu gushishikariza abaturage gukumira no kurwanya ibyaha birimo gufata ku ngufu, gucuruza abantu n’ibindi byibasira imiryango.
Gusa ntiyemeranya n’abanyamadini banenga Leta kutabagisha inama mbere yo gushyiraho amategeko, kuko ngo ubuyobozi bwegera abaturage bagatanga ibitekerezo mbere yo gushyiraho ayo matageko.
Ati “Itegeko ry’umuryango rimaze nk’imyaka 3 riganirwaho, kuba waba umaze iyo myaka ntacyo uriziho ni ikibazo, niba mugomba guhindura sosiyete mukaba mudakurikirana icyo ni ikintu gikomeye.”
Usta Kaitesi avuga ko Leta yegereye abaturage bagatanga ibitekerezo mbere y’uko iri tegeko rijyaho, kandi amadini na yo akaba ahagarariwe mu baturage, ati “ibyo bitekerezo mwagombye kuba mwarabitanze itegeko ricyigwaho.”
Ingabire Bibio wari uyoboye ikiganiro, yavuze ko na we abizi neza ko iri tegeko ry’umuryango ryaganiriweho cyane mu baturage, aho ngo yakurikiranaga ibyaryo ari umunyamakuru wa Radio Inteko.
Ubushakashatsi bwamuritswe na RGB muri Kanama 2016, ku ruhare rw’abaturage mu bibakorerwa, bwagaragaje ko Abanyarwanda bagira uruhare mu igemambigambi ry’ibibakorerwa bari munsi ya 50% mu turere 25 mu gihe muri dutanu gusa ari ho biri hejuru ya 50%.


text:
Hirya no hino ku isi
Leta Zunze Ubumwe za Amerika
Minisiteri y’ubuhinzi yatangaje ko mu mwaka wa 2012, Abanyamerika bangana na miriyoni 49, ni ukuvuga ingo 14,5 ku ijana, “batari bafite ibyokurya bihagije, abandi bakaba batari bizeye kubibona.”
Esipanye
Ubushakashatsi bwakozwe n’abanyeshuri bo muri kaminuza bwagaragaje ko abagore 56 ku ijana n’abagabo 41 ku ijana banywa inzoga bakarenza urugero, bakaba baragendeye ku gipimo cy’amacupa nibura umunani ku bagabo n’atandatu ku bagore ingunga imwe.
Inyanja ya Pasifika
Abahanga mu bya siyansi baherutse gukora ubushakashatsi mu ndiba y’inyanja ya Pasifika, ku birometero 11 by’ubujyakuzimu ahitwa Mariana. Ubwo bushakashatsi bwagaragaje ko hari bagiteri n’izindi mikorobe bihororokera cyane, nubwo haba umwijima w’icuraburindi, umwuka ucucitse, n’ubukonje buri kuri dogere ziri hafi ya zeru. Mbere yaho, abantu batekerezaga ko ibinyabuzima bishobora kuba aho hantu ari bike cyane.
Leta Zunze Ubumwe z’Abarabu
Mu rwego rwo guhangana n’ikibazo cy’umubyibuho ukabije kigenda gifata indi ntera, abayobozi b’umugi wa Dubayi baherutse kugenera umuntu wese utuye muri uwo mugi garama imwe ya zahabu, icyo gihe yanganaga n’amadolari agera hafi kuri 45, ku kiro kimwe atakaje. Kugira ngo abantu bahabwe iyo zahabu, bagombaga kwiyandikisha maze bakiyemeza gutakaza nibura ibiro bibiri mu kwezi kwa Ramazani.


text:
Umuhanzikazi Mugemana Yvonne uzwi ku izina ry’ubuhanzi rya Queen Cha,ni umwe mu bahanzikazi bazwi kandi bavugwaho kugira ikimero abahungu bifuza.
Umuhanzikazi Mugemana Yvonne uzwi ku izina ry’ubuhanzi rya Queen Cha,ni umwe mu bahanzikazi bazwi kandi bavugwaho kugira ikimero abahungu bifuza.
Uyu muhanzikazi nawe rero asa n’ubizi ko afite ikimero cyiza kandi kihariye kuko agira uburyo bwe bw’imyifotoreze bumworohera kugaragaza uko ateye.
Hari amafoto atandukanye yagiye afotorwa ubwo yarimo kuririmbira mu bitaramo bitandukanye mu mujyi wa Kigali aho yageraga ku rubyiniro ugasanga benshi bashishikariye kumuhanga amaso bitewe n’ imiterere y’umubiri we.
Uko Queen Cha agenda akorera ibitaramo hirya no Hino usanga yishimiwe n’abafana,ariko ahanini bikavugwa ko indirimbo yatangiriyeho ari zo zikunze kumufasha gukurura abafana hakubitiraho imyambarire ye ikunze kuba imugararagaza uko ikimero cye kimeze bakaba uruhuri.
Aha twagaruka ku irushanwa rya PGGSS7 aherutse kwitabira ku nshuro ye ya mbere,aho ari mu bahanzi bishimiwe cyane ariko byagera ku bakunda imiterere ye abafana amaboko bakayamanika bamwishimira.
Tubibutse ko muri iri rushanwa yaje ku mwanya wa gatanu yanikiye bamwe mu bahanzi bari bamenyereye iri rushanwa mu gihe we bwari ubwa mbere yari arigaragayemo.
- Imwe mu myambarire yaranze Queen Cha muri PGGSS7
Andi mafoto
Ndacyayisenga Fred
Ibitekerezo
Jye mbona abarusha ubwiza bose mubahanzi burwanda. Kanda hano umusubize
Ariko nduniwe koko!!umuntu akikora akavuga ko mugenzi we ari mubi ngo afite amabuno mabi!!!amashyari yarabishe ntawifuriza undi ineza mana tabara ibi ni ibibazo mubindi!!wowe uvuga gutyo ujya ubanza wirebe cg urebe mushiki wawe cg mama wawe nubona ibyo bafite byose biruta ibya queen cha uzajye ubona kuvuga?? quen cha courage rata mubyo ukora byose Imana izaguhe guhirwa mubyo uzajya ukora byose tukuri inyuma kd turakwikundira cyane!! never give up Kanda hano umusubize
Uyu mwana njye naramwemeye ahubwo no muri pggss itaha turamushaka aze aturirimbire anatubyinire za mbyino ze rwoseeee Kanda hano umusubize
Gooo girlllll!Rekana niteshamutwe!!!!kgli waratwemeje kbsa u re such a performer!!!!!Ni wowe twari dukeneye kabisa! Kanda hano umusubize
Uyu mukobwa yarantunguye sana wana!!!umwanya wa 5 kabisa ni butamu!byatumye ndeba performance she is good kabisa!Nakomerezaho!Naho ibyikimero cye sibyo mwakatubwiye ahubwo mwakatubwiye uburyo yitwaye muri pggss kuko ni neza rwose!Fatiraho sha!Urashoboye kbsa aba bandi birirwa basakuza ntacyo bakurusha na gito!good luck! Kanda hano umusubize
How could u guys say such things on this girl!simba murwanda ariko narebye interviews ze on youtube!she is just amazing!she is wise ubona azi ibyo avuga rwose!unless there is something wrong with her twaba tutazi nahubundi njye naramwemeye her voice is tooo good!!!keep it up girl!Some of us dont hv time for negativity we love you girl Kanda hano umusubize
hahah ariko hari comments njya mbona zikanyisekereza!nkamwe mwacitse ururondogoro muvuga ubusa murarwana niki???icya mbere cyo nimuvuga ayo mangambure yanyu ntibiri buhindure ko uyu mukobwa yifitiye degree muri universite cyangwa ko yitwaye nezs muri ririya rushanwa!mwita umwanya abamufana turahari aririmba neza kdi yitwara neza kubamuzi neza barabizi!courage mukobwa wacu abagushyigikiye turahari ntute umwanya wawe kubataye ubwenge! Kanda hano umusubize
Njendabona uwomwana ntaribi kabisa% Kanda hano umusubize
Uyumukobwa reose abuze amavuta ntanuwamunyweraho amazi Kanda hano umusubize
Uyumukobwa reose abuze amavuta ntanuwamunyweraho amazi Kanda hano umusubize
Uyumukobwa reose abuze amavuta ntanuwamunyweraho amazi Kanda hano umusubize
ntimugakabye nikomubonye atangiye guterimbere turamukunda ukomwamuharabika kose abanyamakuru turabazi ko aricyomwize.nabatarabahanzi bambarubusa Kanda hano umusubize
ARIKO URETSE KO UYU MUNYAMAKURU WAGIRANGO HARICYO APFA NURIYA MWARI URETSE KUMUGARAGAZA WACIYEMO KABIRI ICYEMEZA KO ARIYA MAFOTO YURUKOZASONI ARI AYE NIKI NUGE MWITONDA NIBA ARI NUWAGUHAYE IKIRAKA KIDUSEBEREZA UMWANA UMUBWIRE KO MWIBESHYE. Kanda hano umusubize
afite innyo mbi peee, yatera umwaku. reka nawe agire isoni bifite ishingiro. Kanda hano umusubize
uzarebe nyoko mbere yo gusebya undi mwana Kanda hano umusubize
uyumukobwa turamwemera byatari nakomereze aho. Kanda hano umusubize
TURAKWEMERA BYATARIKOMEREZA AHO. Kanda hano umusubize
Turasab abanyamakuru bumwuga ndetse nabahanzi bumwuga, mujye mwumvikana kubyo mugiye kubwira abantu mwumvako byabagirira umumaro gusebanya ntanyungu mukore forum yanyu mujye mubirangirizayo . Kindly thanks. Kanda hano umusubize
Nkuyu ngo arashaka igikombe cya PGGSS, aya mafaranga yaba apfuye ubusa, najye mubiguhu bambara ubusa bagahembwa Kanda hano umusubize
Uyu mwalikazi mwifurije kuzakosorwa nImana akamenya kwiyubaha izaguhe akanyafu kabisa Kanda hano umusubize
Nkunda indirimbo ze.Umubonye wagirango aritonda.Ariko ibi byo kwambara ubusa,mu bihugu bimwe baraguhana kuko uba ushotora abagabo (sexually).Ikindi kandi,bibabaza cyane imana yaduhaye umubiri kugirango tuyishimire (TO THANK) kandi tuyikorere.None abantu bahinduye imibiri yabo "isoko yo gusuzugura imana".Bambara ubusa,barasambana babyita gukundana,etc...Nubwo abantu hafi ya bose batuye isi basuzugura ibyo Bible ivuga,nta kabuza bizaba.Nubwo byatinze kuba,ariko biri hafi kuba.Ibi bintu bakora imana yatubujije,bizatuma batabona ubuzima bw'iteka muli Paradizo.Bararwana,baricana,bambara ubusa,bariba,bacurana ibyiza imana yaduhaye,etc...Hali UMUNSI W'IMPERUKA imana yashyizeho kandi uri hafi cyane,iyo urebye ibintu bibi bibera mu isi bitabagaho:Climate Change,Nuclear Arms Race,etc... Kuli uwo munsi w'imperuka,imana izica abantu bose bibera mu byisi gusa,ntibite kubyo imana idusaba (Yeremiya 25:33).NIMUKANGUKE. Kanda hano umusubize
Barabesha nukumukoza isoni gusa!!!!kuki baterekana iphoto ye yose!!!!urya ntago ariwe kndi mwirinde gukoza isoni abantu!!!! Kanda hano umusubize
Uretse aya mafumbire munvaruganda yisiga, no mubihumbi 10 bambere beza mu Rwanda ntiyazamo, muburyo abonekamo burasanzwe nkabandi bose. Kandi aya mafoto ni Camera za High ziba zakoze ibishoboka byose ngo aboneke uku tumubona, ariko mubyukuri uyu mutwereka siwe original. Mumuzane afite natural beauty without make up and see who she is Ntanikintu de special azwiho, ntimugakabye, ntanubwenge buhambaye azwiho nibura ngo tuvugeko basi ari a star, uretse media ibazamura nothing at all. So, plz, come down Kanda hano umusubize
Gabanya ishyari n'urwango rudafite aho rushingiye . Ariko umuntu waremwe n'Imana uhera he uvuga ko ari mubi ? Isi irikoreye n'ukuri ,nkubu ugize gutya ukitahira,kuri wa munsi wazakanguka urihe ,nyabuna dukiranuke muri duke no mu twinshi twe guheranwa n'isi,apana gupfa kuvuga gusaaaaaa . Kanda hano umusubize
ariko ubu Koko umuntu utagira ikibuno ninde kuburyo habamo inkuru aho kugaya uwabikwirakwije ESE KO umunyamakuru gisomwa n'abantu Bose Koko ibaze ari Umubyeyi we ubisonye Kanda hano umusubize
Nta kimero cyiza mbonye aha ni mubi 100% nimwe mutuma abakobwa bacu bitwara uko batari buriya umubonye yarwaye diarhee ntiwazifuza kongera kumureba mu mazo, apuuuuuu!!!!! Kanda hano umusubize
Ni wowe mubi ufite atanabona ,ibi babyita ishyari n'urwango ,uramwanga uzamushyira he .Yvonne uri mwiza pe njye ndabyemeje . Kanda hano umusubize
NDAKWEMERA CYANEE? Kanda hano umusubize


text:
Ukwezi kw’imiyoborere myiza kwasigiye isomo abayobozi
Kuri uyu wa 28 Mutarama 2012, Ubuyobozi bw’akarere ka Ngororero buratangaza ko ukwezi kwahariwe imiyoborere myiza gusize gutanze isomo ryo kurushaho kunoza ibitaragenze neza.
Ubwo uku kwezi kwatangiraga, abaturage mu mirenge itandukanye bahurizwaga hamwe bakaganira n’ubuyobozi ku byagenze neza no kubitaragenze neza kugirango impande zombie zirebe icyakorwa.
Muri aka karere ibibazo bishingiye ku butabera, umutekano na za serivisi ni bimwe mu byagaragaje ko bifite agatotsi ari na ko ubuyobozi bwiyemeza guhangana na ko.
Ahanini bamwe mu baturage bakaba bagiye bagaragaza ko hari abayobozi batabaha serivisi neza nk’uko bikwiye.
Umunyamabanga nshigwabikorwa w’intara y’i Burengerazuba avuga ko nk’ubuyobozi amakosa bayemera gusa ngo hari icyo ubuyobozi bugiye gukora kugirango amakosa yagiye agaragazwa muri iki gihe cyahariwe imiyoborere myiza, agende akosoka.
Naho umuyobozi w’akarere ka ngororero Ruboneza Gedeon avuga ko uku kwezi bahawe, gushize kubasigiye isomo rikomeye kuko ngo bagiye bamenya aho bitagena neza, bityo ngo bakaba biyemeje kugoramura ahagoramye.
Ukwezi kw’imiyoborere myiza hushojwe muri aka karere kwatangiye mu kuboza umwaka ushize ahagiye hakorwa ibikorwa bitandukanye birimo no kuganira n’abaturage ku bitagenda hagamijwe gukosora no gukomeza ibigenda neza.
Uku kwezi kukaba kandi kwararanzwe n’amarushanwa ku mikino no mu bihangano bitandukanye aho ibyabaye ibya mbere bihatana ku rwego rw’igihugu, kuri uyu wa mbere taliki ya 30 mutarama ni bwo uku kwezi gusozwa ku rwego rw’igihugu.
Biteganyijwe ko nyuma yo kureba ibitaragenze neza, inzego zishinzwe imiyoborere myiza zizakorana inama kugirango hafatwa imyanzuro y’uko byakorwa n’uko byakemuka.
Â


text:
Imyanzuro y’ihuriro ry’urubyiruko rya XVI, Nyundo kuwa 6-10 Ukuboza 2017
Mu izina ry’urubyiruko Gatolika mpagarariye ruteraniye hano; ndashimira Kiliziya Gatolika ko idahwema ku twitaho mu mibereho yacu ya buri munsi, ndashimira Leta y’u Rwanda ihora idufasha gushaka ibisubizo by’ibibazo byugarije urubyiruko muri iki gihe, ndashimira Diyosezi ya Nyundo yatwakiriye, by’umwihariko Paruwasi Cathedral ya Nyundo, Paruwasi ya Muhato na Paruwasi ya Stella Maris, cyane cyane imiryango yatwakiriye.
Mu gusoza iri huriro ry’urubyiruko rya XVI rifite insanganyamatsiko igira iti: “Ushoborabyose yankoreye ibitangaza” ryatangiye kuwa 6-10 Ukuboza 2017, dore imwe mu myanzuro twiyemeje:
- Nyuma yo guhabwa inyigisho idufasha kuzirikana ku bitangaza Ushoborabyose yadukoreye, ikadufasha kuzirikana ku butoni dufite mu maso y’Imana, twiyemeje kuba abo Yezu yifuza mu buzima bwacu bwa burimunsi cyane cyane dufatira urugero ku mubyeyi Bikira Mariya
- Twiyemeje gukomeza kugira uruhare mu mitegurire no mu ishyirwa mu bikorwa rya Sinode y’Abepesikopi yatangajwe na Papa izaba mu Kwakira 2018, igamije kwiga ku Rubyiruko. Ibyo tuzabikora tuyisabira kugira ngo izagende neza, dukomeza no gutanga ibitekerezo nkuko twatangiye kubikora.
- Twiyemeje kwibumbira mu matsinda n’amakoperative yo kwiteza imbere, tubinyujije mu miryango ya Agisiyo Gatolika n’andi matsinda asenga tubarizwamo.
- Twiyemeje kuba umusingi utajegajega w’igihugu cyacu, dukoresha imbaraga zacu n’ubwenge bwacu mu gushakira igihugu cyacu imbaraga n’ubushobozi.
- Twiyemeje kwimakaza ihame ry’uburinganire n’iterambere no kurishishikariza abandi.
Byanditswe : tariki ya 13 Ukuboza 2017 saa 15:54:52, ubu
, : 165
Uwabitangaje : Secretariat CEPJ
Liturujiya y'uyu munsi
Umwaka B, Imbangikane
Kuwa gatandatu, kwambara icyatsi
Isomo rya 1 : 2 Sam 1,1-4.11-12.19.23-27
Kuzirikana : Zab 80 (79)
Ivanjili : Mk 3,20-21.
Fabiyani Papa n’uwahowe Imana (250)
Sebastiyani Uwahowe Imana (288)
Inkuru zeheruka gutangazwa
Ubutumwa bw'Abepiskopi
Inyigisho
Aho tubarizwa
Commission Episcopale pour la Pastorale des Jeunes, C.E.P.J.C/o Cité des Jeunes "Nazareth" de Mbare
B.P. 66 Gitarama
Tél. : +250 787 171 955
E-mail : cepj@urubyiruko.org
Website : www.urubyiruko.org


text:
Umuhanzi, umunyamakuru akaban’umushyushyaruganga ari we Tino yatangaje ko yamaze igihe kitari gito yanga murumuna we kuko yavutse akamwambura izina rya bucura.
Ni nyuma y’uko uyu musore amaze imyaka 8 yose ari bucura ariko umunsi umwe akava ku ishuri asanga nyina yabyaye bityo kuva icyo gihe, guteteshwa no kugirwa uwa mbere muri byose yari amenyereye abona byimuriwe kuri murumuna we.
Tino yagize ati “Ubundi njye ndi umwana wavukiye mu muryango w’abana bane nkaba ndi uwa 3 ni ukuvuga ko nkurikirwa na bucura iwacu, ni ikintu cyambabaje cyane njye rwose sinumvaga ukuntu byagenze kuko ubundi muri karitiye ninjye wari bucura ariko umunsi umwe mvuye ku ishuri numva inkuru ngo mama wawe yabyaye kandi ubwo nari mfite imyaka 8 yose. Urumva rero ko bucura yaje naramaze kwishyiramo ko ari njye bucura, ari njye uteteshwa rwose, arinjye uvugwa mu rugo hanyuma avutse byose mbona biramvaho bimujyaho, ibyo rero byatumye mwanga cyane igihe kitari gito, twakundanye ejo bundi ndangije amashuri yisumbuye nibwo natangiye kumwakira.”
Tino aho yakuye impano ye yo guhanga no gushyushya urugamba
Mu muryango we kandi niho Tino yigiye byinshi mu byo akora dore ko ariho yatangiriye kuba umushyushyarugamba usetsa cyane kandi wamamaye mu Rwanda, ati “ubundi mu muryango wacu ni ahantu hahora urwenya, ndetse na mama utubyara na we hari ubwo uba wumva adutera urwenya ndetse n’abandi b’inshuti n’abavandimwe iyo baje mu rugo usanga bisanze muri iyo nzira yo kwishima, gusakuza dutera urwenya. Aha rero niho numva narakuye kuba uwo ndiwe ubu, abantu babona ndi umuntu ucangamutse cyane,
Ubusanzwe njye nakuze numva nzaba umukozi muri banki ndetse n’ibyo nize muri SFB, ndetse na banki nyikoramo ariko biza kunanira. Atari uko ndi umuswa cyangwa ikindi, ahubwo kubera imyambarire yabo, nukuri buriya kwambara kositimu kuva ku wa mbere kugeza ku wa gatanu byarananiye ndasezera akazi katananiye nta n’unyirukanye. Gusa nasanze ibyo atari umuhamagaro wanjye mpitamo kuba mbiretse wenda nzabisubiramo ngize nk’imyaka 50”.
Yakomeje agira ati “kuba umushyushyarugamba rero nabitangiye nkiri muto cyane, guhera mu rugo. Umva nkubwize ukuri njye natangiye guhagarara imbere y’abantu mfite imyaka 3, nkaba najya imbere y’abashyitsi nkababwira ibintu. Nari inkubaganyi cyane ariko kandi nzi n’ubwenge, urumva rero ko natinyutse abantu kuva kera cyane. Nyuma nagiye mbyihuguramo nsoma ibitabo no kuri internet nkareba uko bikorwa ndetse n’uko ngenda mbikora buri gihe niko nanjye ngenda ndushaho kugira ibyo menya kurushaho”.
Uko yinjiye muri muzika
Tino agira ati “niga mu mwaka wa 4 w’amashuri yisumbuye nibwo natangiye gukunda umuziki, ntangira kujya njya imbere y’abandi banyeshuri muri za boom kuririmba indirimbo z’abandi, hanyuma ngeze mu mwaka wa 5 nza guhura na bagenzi banjye twakoranye itsinda rya Demolition Base ariko tuza gutandukanywa n’amasomo.
Ndangije kwiga rero nibwo natangiye kujya njya kuri studio yitwa Narrow Road nkajya mbona abantu bose baza gukora indirimbo zabo, nanjye nkumva ngomba gukora indirimbo yanjye. Iyi studio rero yari iya Ezra Kwizera kandi Bob na Benja ni abavandimwe be, tukajya dukunda guhurira kuri studio, njye rero ndavuga nti amafaranga ya studio arahenze reka nkoreshe ubwenge aba bantu tube inshuti kuko mukuru wabo afite studio, ubwo njye studio izaba ari ubuntu. Mbasaba ko twakorana indirimbo bisanzwe baremera, noneho Pastor P niwe watugiriye inama yo gukora itsinda dushaka izina atugira inama yo gukoresha amazina yacu Tino, Bob, Benja biba TBB.”
Tino ubusanzwe witwa Martin Kasirye yavutse mu mwaka wa 1986, akaba yaratangiye gukora kuri radiyo mu mwaka wa 2004.


text:
Izere Imana, izakoherereza Malayika wayo akubohore! Ev. Adda Darlene Kiyange
Mu gihe intumwa zavugaga ubutumwa zahuye n’itotezwa ryinshi kugeza no ku rupfu. Umwami Herode amaze kwica Yakobo yashatse kwiyongeza na Petero. Aramufata amushyira mu nzu y’imbohe amurindirije kuzamwica isabato irangiye. Hanyuma mu igihe Petero yarafunzwe, yaridishijwe abarinzi benshi ariko ntibamenya igihe yagendeye, ntibabasha no kumenya uko byagenze kugira ngo asohoke bitewe n’uburyo yari arinzwemo, ndetse yaranaboshywe. Byanatumye bo ubwabo bicwa. (Ibyakozwe n’intumwa 12 :1-19)
Ibi bintu si imigani byarabaye. Hari abantu bishwe kubwo kubura Petero. Bamubohesheje iminyururu bongeraho no kumurinda ariko biranga arabacika ndetse ntibanamenya uko byagenze n’igihe yagendeye. Herode rero yategetse ko bicwa, barapfa.
Mwibuke ko Petero yaragiye kwicwa ari inyongezo. Uzi ko hari igihe satani akorera umuntu ibintu bibi yarangiza agashaka no kwiyongeza? Herode nawe ngo yashakaga kwiyongeza Petero, ariko dufite Imana ikomeye, ikiza, yanga agasuzuguro ka satani. Ntiyemeye ko Petero ahinduka inyongezo y’inkota ya Herode.
Buri bucye Petero yicwa rero, Malayika w’Imana yaje aho ari, ntiyakomanga urugi, akomanga Nyirubwite (Petero), aramwongorera ati: “Petero byuka”. Petero we akagira ngo ari kurota. Ariko aramwumvira arabyuka, uko yakabyutse iminyururu yose ihita idohoka (ifunguka). Umwami wacu ntibimusaba kunyura ku bandi bantu, yafunguye iminyururu atabanje gusaba ifunguzo. Tekereza nk’ukuntu umuntu yafungura amapingu adasabye ifunguzo! Imana ishimwe!
Iminyururu yose imaze gufunguka Malayika arongera aramubwira ati: “Haguruka”. Maze aramwibutsa ati: "fata n’uwo mwitero wawe". Kugira ngo imbeho itica umukozi w’Imana kuko hari mu ijoro, birumvikana ko hari hakonje. Imana ni nziza cyane! Tekereza ariko kuba imenya ko ari no mu gihe cy’imbeho, ikakwibutsa kwifubika!
Birababaje kubona umuntu w’Imana yihebye isi yamurushije imbaraga, ndakwibutsa rwose ko Imana izi ibyo ukeneye kugeza no ku kenda ko kwifubika!
Petero amaze gufata uwo mwitero malayika arongera ati: “ Nkurikira”. Nuko baragenda, aho bageze hose urugi rukifungura! Imana ishimwe! Petero ageze hanze akayaga karamukubita ibitotsi bihita bishira, Malayika nawe kuko yararangije umurimo we ahita abura, Petero yitegereje asanga bya bintu ni byo si inzozi, ahita amenya ko ari Imana yohereje Malayika wayo.
Nuko ahita yihuta ajya ahantu hari hateraniye abanyamasengesho bari kumusabira (Kumusengera). Benedata nitwumva ikibazo cya mwenedata tujye tugikoraho uko dushoboye ariko tunasenge, kuko nabyo birakora. Aba bantu b’Imana bari bari mu cyumba basenga, batakira Imana bati: “Mana, ejobundi Yakobo baramwishe, none Petero nawe baramujyanye, Mana tabara tabara tabara…”
Benedata mujye mureka dutabarane, duhamagare Imana kubwacu na benedata bigira umumaro munini cyane.
Nuko Petero aragenda akomanga ku rugi. Umukobwa umwe mu basengaga ngo aragenda arakingura abona ni Petero, amarangamutima amubana menshi, ntiyemera ko ari we, ahita asubizaho urugi. Birumvikana ko byari bikomeye guhita yakira ko Petero yakira inkota ya Herode. Ariko Yesu ntaho atagukura, yakuvana mu gico cy’abagome, yagukiza amaboko y’abadayimoni. Ababwira inkuru y’uko ukomanze ari Petero. Kubyizera birabananira bose, bagakeka ahubwo ko ari Malayika we. Nuko wa mukobwa asubira gufungura Petero arinjira, nuko abasaba gutuza.
Bamaze gutuza, Petero afata ijambo abaha ubuhamya. Ababwira ukuntu Imana yohereje Malayika wayo akamubohora, ndetse akamufungurira, none akaba akiri muzima. Benedata ntimukihebe Imana ijya yohereza Malayika wayo akarengera abantu bayo. Jya wizera ko Imana ifite ubushobozi bwo kukurengera aho waba uri hose. Kandi nibikora ujye ubibwira abandi kugira ngo nabo bafashwe bizere!
Mugitondo Herode ahamagaza Petero, bamushatse baramubura, bakabona iminyururu ariko bakabura uwo yari iboshye. Ikibazo kiravuka, basanga inzugi zose zirafunze bayoberwa igihe yagendeye, nuko Herode ategeka ko bicwa mu mwanya wa Petero.
Hari igihe Imana iduhisha abanyabyaha bashaka kutugirira nabi bakadushaka bakatubura, hanyuma inabi yabo ikabagarukira, satani akababuza amahoro aribo, tujye tubasabira bakizwe bacike uburetwa bwa satani.
Muntu w’Imana ntukajye wiheba, gereza urimo uyu munsi, Imana irayizi. Gereza uyumve nk’ikibazo cyose kikubujije amahoro muri iyi minsi, Yesu afite ubushobozi bwose bwo kugusohora muri icyo kibazo, akaguha ishimwe.
Imana imaze gukiza Petero, ibikira Herode uburakari, imurindiriza umunsi wo kumukubita imuhora kwica no kubuza amahoro abana bayo. Nuko umunsi umwe Herode yicaye abantu bamukikije, satani araboshya bamubwira ko noneho asigaye avuga nk’Imana. Nawe yikomanga mu gituza abyakira mu mutima we ati: "Ni koko".
Imana rero ku cyubahiro cyayo ho ntiyakworohera namba. Ikusanya wa mujinya wose, wa Malayika wayo wafunguye Petero akubita Herode urushyi rumwe gusa, inyo ziragwa.
Sindamenya uburyo umuntu ahinduka inyo mu kanya nk’ako guhumbya, gusa byarabaye. Nabyo rero bijye bitwigisha ko tudakwiye gukererezwa n’umubiri, kuko amaherezo yawo ni uguhinduka inyo, ariko ubugingo bwacu buzabona Imana. Haleluya!
Rero twizere Imana ko ibasha kudutabara ikatuneshereza intambara zose, ntitukongere kwiheba twizere Imana tuzakira dukize n’abandi. Imana izacagagura iminyururu yose, itambutse abantu bayo mu mahoro.
Hanyuma nitugubwa neza twibuke ko icyubahiro ari icy’Imana, hato tutazishyira hejuru tukababaza Imana nabyo bikatuzanira ingaruka. Nibakubwira ko wambaye neza, uririmba neza, ukoze ibintu byiza, ubwiriza neza…, ujye wibuka ko byose ubihabwa n’Umwuka w’Imana, maze ureke icyubahiro gikomeze kibe icyayo mu mutima wawe.
Dusenge:
Mana Data wa twese, ndagushimiye kubw’iri Jambo. Ndagushimiye ko wasohoye Petero. None nsengeye umuntu wese satani yakingiraniye ahantu, kugira ngo wohereze Malayika wawe amukuremo. Ukomeze abihebye, abavuga ko byarangiye ubibutse ko kuri wowe bikomeje bitararangira. Abo ugirira neza bose ujye ubibutsa iteka kubaho ubuzima buguhesha icyubahiro, mu izina rya Yesu, Amen!
Inspired by Ev. Adda Darlene Kiyange
Edited by Niyondora Vedaste [email protected]


text:
Ku italiki ya 3 Mutarama, mu kagari ka Nyakabungo, umurenge wa Mpanga, ku bufatanye n’ubuyobozi bw’ibanze, Polisi ihakorera yasuye imiryango ibiri ibana mu makimbirane , mu rwego rwo kuyigira inama nk’uburyo bwo kuyahosha no kuyunga , bifasha mu kugira umuryango urangwwa n’ituze.
Imiryango irenga amagana yari irimo amakimbirane ikaba imaze kungwa mu gihugu hose biciye mu muco wo kubanisha abantu urangwa no guteza imbere ubwubahane, ubwizerane, kudahezanya no guhana agaciro.
Muri Kirehe , umuryango wa Ruhinda Manasseh n’umugore we Nacyanzi Marguerite wiyunze kuri uyu wa gatatu nyuma yo kuba mu makimbirane y’igihe kirekire ndetse n’ubukene mu myaka ibiri ishize ; mu gihe uwa Bizimana Thomas na Nakure Jaqueline wo wari umaze imyaka 14 muri ubwo buzima.
Bizimana yari amaze imyaka ibiri ataye urugo n’inshingano ze z’urugo, mu gihe n’abana be bari baratatanye kubera ayo makimbirane.
Nk’izindi ngo zose zunzwe mu gihugu hose, intandaro y’amakimbirane y’izi zombi ngo yari ashingiye ku kwikunda k’umugabo, imikoreshereze mibi y’umutungo w’urugo, ubusinzi no kunywa ibiyobyabwenge.
Nyuma yo kwiyunga, Bizimana yabwiye Nakure ati :” Mbabarira, ndashaka ko twongera kubana nk’umugabo n’umugore no kwita ku bana bacu kandi tukiteza imbere nk’umuryango.”
Inspector of Police (IP) Gahigi Harerimana yabibukije ko umuryango utezwa imbere n’uko bombi bubahana kandi buri wese agaha agaciro ibitekerezo bya mugenzi we kandi bakarangwa no gushyira hamwe.
IP Harerimana yagize ati :” Kuba nyamwigendaho no kudaha agaciro mugenzi wawe bigira ingaruka ku mibereho y’umuryango, ..ubundi umugabo cyangwa umugore bafite uburenganzira bungana imbere y’amategeko ; umutungo w’urugo ni uwabo bombi kandi inshingano zo kwita ku rubyaro baba bazisangiye.”
Yabaganirije kandi ku burenganzira bwabo imbere y’amategeko maze abagira inama yo gukurikiza amategeko no kuyubaha igihe cyose kuko kutabikora bihanwa.
Nsengiyumva Emmanuel, umunyamabanga nshingwabikorwa w’akagari ka Nyakabungo we, yabagiriye inama yo gusakaza ubutumwa bahawe mu yindi miryango ishobora kuba ibayeho nk’uko iyabo yari imeze mu rwego rwo gukumira amakimbirane n’umutekano muke mu miryango.
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
Mu gihe cy’imibonano mpuzabitsina hari abagabo bakunze kugira ikibazo cyo kurangiza vuba , abenshi bikababangamira kandi bikaba intandaro yo kudashimisha abagore babo. Uretse ko n’umugore aba abangamiwe n’uko atishimira imibonano mpuzabitsina kubera ko umugabo we ahita arangiza ,n’abagabo bafite iki kibazo bahora babangamiwe kubera ko baba batabasha kugaragaza ubugabo bwabo aho bushingiye.
Hari bamwe mu bagabo n’abagore bakijijwe bazi ko iyo bigenze gutya aba ari abadayimoni n’imbaraga z’umwijima cyangwa amarozi biba byabiteye , ariko muri iyi nkuru murarushaho gusobanukirwa n’iki kibazo ndetse nuko abantu bakirinda bakarushaho kugira urugo rwuzuye umudendezo.
Ubusanzwe kurangiza vuba si indwara ariko iyo bikabije bigira ingaruka mbi ku mibanire y’abashakanye harimo nko gucana inyuma. Umugore ufite umugabo urangiza vuba iteka mu gihe bari gutera akabariro abihirwa n’urugo. Kubera ko aba adashobora kugera ku byishimo bye byanyuma(Orgasme).
Iki kibazo gihuriweho n’abagabo benshi. Niba nawe wari ufite iki kibazo cyangwa umugabo wawe akaba arangiza vuba mu gihe muri gutera akabariro ku rugo si urw’umwe. Iki kibazo kiri mu byiciro bibiri:Umugabo wahuye nacyo kuva aho yatangiriye gukora imibonano mpuzabitsina bigakomeza,kurangiza vuba bikamubaho akarande. Hari n’igihe umugabo aba yarahoze abasha kuyobora ukurangiza kwe(Controler l’éjculation) ariko nyuma akajya arangiza vuba kuburyo butunguranye.
Nizihe mpamvu zituma umugabo arangiza vuba kandi atariko byahoze ?
Iyo umugabo yabashaga kurangiza igihe abishakiye ,nyuma bigahinduka,hari impamvu nyinshi zishobora kubitera. Murizo twavuga:Umunaniro ukabije,ibibazo byinshi kandi atahoranye, Umunaniro ukabije ,Kwikinisha, Kugira ubwoba mu gihe ukora imibonano no kutigirira icyizere, Imisemburo itameze neza mu maraso, Indwara zifata amabya, Impanuka, Uruhererekane rwo mu miryango,Umujinya mwinshi,kugira isoni cyane,.. Indi mpamvu ishobora kuba intandaro yo kurangiza vuba k’umugabo ni ugukorera imibonano mpuzabitsina ahantu hatisanzuye cyangwa nawe ubwawe udatuje.
Ku bagikora imibonano bwa mbere rero, nta mpamvu yo guhangayika ngo wasanga ndangiza vuba bitewe n’igihe wamaze. Ni ibisanzwe ko ku mibonano ya mbere umugabo arangiza vuba kubera ko umubiri we n’ubwonko biba bitaramenyera ibyo byiyumvo bishyashya uterwa no gukora imibonano mpuzabitsina. Icyo rero uba ugomba gukora, ni ukwirinda kwihutira gukemura ikibazo cyawe(kwikunda) ahubwo ukita cyane ku gutegurana kuko aribyo bizatuma umenyera imibonano bityo bikazagufasha kujya wiyobora mu bijyana n’igihe cyo kurangiriza.
Niki umugabo urangiza vuba yakora ngo abashe kubikira ?
Icya mbere ni ukumenya ko ufite iki kibazo kandi ukaba ufite ubushake bwo kubicikaho. Indi nama isumba izindi ni ukwirinda imwe mu mpamvu ishobora kuba itera iki kibazo mu zo twavuze haruguru. Umugore wawe nawe birasaba ko mubiganiraho mugafatanyiriza hamwe kurwanya uwo mwanzi utuma igikorwa cy’akabariro kitagenda neza uko bikwiriye. Ariko hari n’indi tekiniki abagabo barangiza vuba bakwifashisha bikabafasha noneho kujya bashimisha abagore babo bakabafasha no kugera ku byishimo byabo byanyuma(Orgasme).
Stop and go
Nkuko umutwe ubivuga ni uguhagarika ubundi ugakomeza. Iyi ni tekiniki yavumbuwe na Kaplan. Ubusanzwe gukora imibonano mpuzabitsina huti huti nibyo bituma umugabo arangiza vuba. Aba ahanini ategekwa cyangwa ayoborwa n’ibyiyumviro bye. Stop and go siko bimeze. Umugabo aba agomba kugira umwanya runaka ahagarika igikorwa nyuma akongera .
Ibi byose biterwa n’uburyo aba yumva ibyishimo biri kumuzamukana. Iyi tekiniki isaba ko muba muyiziranyeho n’umugore wawe. Ni byiza nkuko twabivuze ko mubanza kubiganiraho.
Igihe umugabo yumva agiye kurangiza acira isiri umugore we hanyuma bose bagahagarika,ntibanyeganyege. Yakumva noneho yongeye kwikontorola(Se controller )mugakomeza igikorwa cyanyu. Buhoro buhoro uko ugenda umenyera iyi tekiniki,ninako urushaho kugira uburambe bwo kurangiriza igihe ubishakiye.
Twibukiranye ko kurangiza k’umugore bitinda ugereranyije n’umugabo. Iyo rero umugabo atabashije gucungana n’uko asohora(arangiza) bituma umugore asigarana ikibazo kuko we aba atabashije kugera ku byishimo bye byanyuma.
Igihe wirinze impamvu twabonye hejuru,ugakoresha stop and go bikanga,ni byiza kujya kwa muganga. Hari imiti bakwandikira bita Antidépresseurs. Impamvu abaganga badakunda guhita bayiha umuntu ufite iki kibazo ni uko burya buri muti umuntu afashe byanze bikunze hari ingaruka runaka umugiraho kuburyo buziguye cyangwa ubutaziguye.
Kurangiza vuba ni ikibazo giteza umwuka mubi mu bashakanye. Gutegurana kuburyo buhagije ,kuganira,gufashanya ni byo byafasha urugo rufite iki kibazo kugikemura amazi atararenga inkombe ngo umugore ahitemo kujya hanze .
Ni ngombwa cyane ko umuntu ajya gukora imibonano na mugenzi we ,amenya ko yinjiye mugikorwa cyo gushimisha mugenzi we( gutanga ibyishimo), ntarebe we icyo agiye gukuramo gusa( c’est le rendez vous du donne et du recevoir) bituma abasha gucunga ibyishimo bye no kurangiza kwe ( plaisir et ejaculation ).
Ninabyo bituma icyiciro cyo gutegurana ( phase de preparation ) kigenda neza kuko aba yitaye kubyo agiye gukora, kuko ikigikorwa ni gihera mu mutwe.Imibiri y’abantu ijya guhura kugirango irangize igikorwa ariko roho zo ziba zahuye kare ( esprits ) .
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Ishimwe Ange


text:
Ingaruka zo kwambara inkweto zifite talons ndende
More in Tech
- Guhora ucometse mudasobwa ku mashanyarazi haricyo bitwaye ?
- Menyanibi : Kohereza email ukoresheje To, Cc na Bcc
- Menya itandukaniro hagati ya CD-R, CD-RW, DVD-R, DVD+R, na DVD-RW
- Ese hari ibintu watakaje cg wasibye utabishaka ? Reba uburyo bworoshye bwo kubigarura
- Bungabunga umutekano wa telefoni yawe n’ uw’ amakuru ibitse
- Ni ngombwa kubungabunga ijambo ry’ ibanga (Password)
- Ushobora kubona nimero za telefone ushaka kuri internet bitakugoye
- Impamvu ibintu bimwe bijya byanga gufunguka muri mudasobwa
- Kugura Laptop : Ibintu icumi ucyeneye kumenya kugirango ugure inziza
- Uko wafata ibyemezo ukoresheje : Excel IF Function
Abadamu n’ abakobwa benshi bakunze gukunda kwambara inkweto zifite talons ndende ... Nubwo zigaragara neza ndetse zibera abantu benshi ariko zigira ingaruka mbi nyinshi kumubiri w’ umuntu...
Niyo mpamvu badamu n’ abakobwa, mugomba kumenya bimwe mubibazo inkweto za talons ndende zishobora kubateza kugirango mufate ingamba zikwiriye zabafasha mukubungabunga ubuzima bwanyu.
Impuguke z’ abaganga muby’ ingingo bagira inama abantu ko bikwiriye ko burigihe umuntu akoresha inkweto zifite talons ngufi, bakavuga ko inkweto ndende ziteza ibibazo ku miterere y’ umubiri w’ umuntu kuko ibirenge byikorera uburemere bwose bw’ umuntu. Bityo iyo ukoresheje inkweto ndende cyane bituma uburemere bwose bwiganza cyane cyane kugice cy’ imbere bigatuma umubiri uhura n’ ibibazo byinshi.
Abenshi ntibakunze kumenya ko ibibazo biterwa no kwambara bene izo nkweto bigera no ku bindi bice by’ umubiri nk’ urutirigongo(colonne vertébrale), amavi(genoux), murukenyerero,n’ umugongo. Ntibigarukira aho gusa kuko inzara zo ku mano zikunze kwangirika cyane ndetse n’ icyerecyezo cy’ amano kikagenda gihinduka.
Bumwe mubushakashatsi bwakozwe bwagaragaje ko umugore 1/10 wambara izo nkweto ndende nibura inshuro eshatu mucyumweru ndetse n’ abandi bantu(1/3) babajijwe bemeje ko bigeze kugwa bitewe no kwambara bene izo nkweto.
Ese wakora icyi kugirango urwanye ibyo bibazo ?
Abaganga batanga inama ko umuntu akwiye kwambara inkweto zitarengeje cm 3 za talons, kandi bakavuga ko biba bikwiriye ko igice kinini cy’ ikirenge kibona aho kijya kuri talon. kandi umuntu yagera iwe akihutira guhita akuramo izo nkweto akambara ingufi.
Ibi twabibakusanirije tubivanye kurubuga www.astuce-story.com
habijean20202@yahoo.fr
- Mugihe ufite Operating system ebyiri cg nyinshi muri mudasobwa, ushobora guhagarika izo udashaka ko zigaragara
- Videwo, amafoto nibindi byo kuri facebook ushobora kubibika ukazongera kubibona bitakugoye. Reba uko wabikora
- Utuntu tw’ ubwenge ukwiriye kumenya kuri whatsapp
- Ushobora kubona nimero za telefone ushaka kuri internet bitakugoye
- Gufunga Whatsapp ukoresheje ijambo ry’ ibanga
- Guhora ucometse mudasobwa ku mashanyarazi haricyo bitwaye ?
- Waruziko wareba passwords zawe zose wakoresheje kuri internet
- Why a hard drive or flash drive has less storage space than promised ?
- Buying a Laptop ? Here is the List of Things to Consider
- Ese hari ibintu watakaje cg wasibye utabishaka ? Reba uburyo bworoshye bwo kubigarura


text:
Uburyo bwiza bwo gusenga Imana
Yanditswe na MUHIRE Calvin kuwa 28-07-2017 saa 11:54:01
Ese ni ngombwa gusenga uhagaze, wicaye, cyangwa upfukamye?
Ese twasenga tubumbuye ibiganza, bibumbye, cyangwa tubizamuriye Imana?
Ese mu gihe turimo dusenga ni ngombwa ko twajya duhumiriza amaso yacu ?
Ese tugomba gusenga mu gitondo uko tubyutse cyangwa ni mugoroba tugiye kuryama ?
Ese hari amagambo yihariye dukwiye gukoresha tuvuga igihe turigusenga?
Ibi bibazo n’ibindi tutagaragaje ni kenshi usanga hari abatari bake bakunda kubyibaza cyane ku bijyanye n’imisengere.
Ni ubuhe buryo buboneye bwo gusenga?
Ese ibi byose tuvuze haruguru hari umumaro byatugirira?
Inshuro nyinshi, amasengesho afatwa nk’aho hari uburyo runaka bwagenwe budahinduka umuntu yakoresha igihe asenga. Hari n’abantu batekereza ko batavuze ibintu byiza, cyangwa badasenze bari ahantu heza Imana idashobora kubumva kuburyo isubiza amasengesho yabo.
Ariko ibi bihabanye na Bibiliya. Imana ntisubiza amasengesho yacu igendeye ku gihe dusengeye, uburyo dusenga tumeze, aho twasengeye cyangwa n’amagambo tuba twakoresheje.
«Kandi icyo ni cyo kidutera gutinyuka imbere ye: ni uko atwumva iyo dusabye ikintu nk’uko ashaka, kandi ubwo tuzi ko yumva icyo dusabye cyose, tuzi n’uko duhawe ibyo tumusabye cyose, tuzi n’uko duhawe icyo tumusabye» 1 yohana 5:14-15 Yohana 14:13-14 havuga ngo «Kandi icyo muzasaba mw’izina ryanjye, nzagikorera kugira ngo Data yubahirizwe mu mwana we. Nimugira icyo musaba cyose mu izina ryanjye nzagikora.»
Uburyo bwiza bwo gusenga ?
«Ntimukagire icyo mwiganyira, ahubwo ibyo mushaka byose bimenywe n’Imana mubisabiye, mubyingingiye, mushima. Nuko amahoro y’Imana ahebuje rwose ayo umuntu yamenya, azarindire imitima yanyu n’ibyo mwibwira muri Kristo Yesu ».Abafilipi 4:6-7
Imana izasubiza amasengesho yacu yose kubw’imbabazi n’urukundo izagirira imitima yacu imenetse, iyishima kandi iyiciriye bugufi. Uburyo bwiza bwo gusenga ni ugufungurira Imana imitima yacu, tukiyeza kandi tukayitunganira mbere y’uko dutangira isengesho kuko Imana Yo ituzi cyane kuruta uko twiyizi.
Imana yishimira ikiri imbere mu mitima yacu kuruta amagambo meza dushoshora kuyibwira igihe dusenga.
Dore “uburyo” Bibiliya itwereka dukwiye gusenga mo Imana.
Matayo 6:5-13 “Nimusenga ntimukamere nk’indyarya, kuko bakunda gusenga bahagaze mu masinagogi no mu nzira ngo abantu babarebe. Ndababwira ukuri yuko bamaze kugororerwa ingororano zabo. Wehoho nusenga ujye winjira mu nzu ubanze ukinge urugi, uhereko usenge So mwihereranye. Nuko So ureba ibyiherereye azakugororera. ‘Namwe nimusenga, ntimukavuge amagambo muyasubiramo hato na hato nk’uko abapagani bagira, bibwira ko kuvuga amagambo menshi ari byo bituma bumvirwa. Nuko ntimugase na bo, kuko So azi ibyo mukennye mutaramusaba.
Nuko musenge mutya muti “‘Data wa twese uri mu ijuru, izina ryawe ryubahwe, Ubwami bwawe buze, ibyo ushaka bibeho mu isi, nk’uko biba mu ijuru. Uduhe none ibyo kurya byacu by’uyu munsi uduharire imyenda yacu nk’uko natwe twahariye abarimo imyenda yacu, ntuduhane mu bitwoshya ahubwo udukize umubi, kuko ubwami n’ubushobozi n’icyubahiro ari ibyawe none n’iteka ryose.».
Nujya gutangira isengesho mbere na mbere ukwiye kumva ko Imana ugiye gusenga ishoboye byose kandi ukayigirira icyizere mu byo ugiye kuyibwira cyangwa ugiye kuyisaba byose. Ni byiza kandi ko mu gihe dusenga dukwiye gukoresha amagambo yacu bwite tutagendeye ku buryo abandi bavuga basenga cyane ko ibyo dusaba tuba tubyisabira twe ubwacu. Uburyo bwiza bwo gusenga, ni ukwegurira imitima yacu Imana. Ibindi nko gusenga twicaye, duhagaze, turi munsengero, mu rugo, mu gitondo, ni mugoroba dufunguye ibiganza cyangwa bifunze, biza byabanjirijwe n’uko mbere na mbere imitima yacu tuba twayeguriye Imana mbere yo gutangira isengesho. Ugusenga kwiza ni ugusenga turi ahantu haboneye hadufasha gushyikirana nayo neza nta kibazo.


text:
UKO WABONA IBYISHIMO
Menya ibanga ryo kugira ibyishimo
ESE WUMVA WISHIMYE? Niba wishimye se, ni iki kigushimisha? Ushobora kuba ushimishijwe n’umuryango wawe, akazi ukora cyangwa idini ryawe. Ushobora no kuba utegereje ikintu wumva kizatuma ugira ibyishimo, urugero nko kurangiza amashuri, kubona akazi keza cyangwa kugura imodoka nshya.
Abantu benshi bagira ibyishimo iyo bageze ku cyo bifuza cyangwa ku ntego bishyiriyeho. Icyakora, akenshi ibyo byishimo ntibimara kabiri, kandi ibyo bishobora gutuma bumva bamanjiriwe.
Ibyishimo ni ukumva ufite umunezero urambye uterwa n’uko wumva unyuzwe, ukumva wishimiye ubuzima kandi ukumva byakomeza bityo.
Kubera ko ibyishimo ari umunezero urambye, kugira ibyishimo ntibiterwa n’ibyo umuntu ageraho mu buzima, ahubwo biterwa n’uko yitwara mu buzima. Ubwo rero, iyo uvuze ko uzagira ibyishimo ari uko wageze ku kintu runaka, uba wibujije kugira ibyishimo mu gihe utarakibona.
Dufate urugero rudufasha kubisobanukirwa. Reka ibyishimo tubigereranye no kugira amagara mazima. Wakora iki ngo ukomeze kugira amagara mazima? Ushobora kurya indyo yuzuye, ugakora siporo n’ibindi. Ubwo rero, kugira ngo ugire ibyishimo, na byo bisaba ko ukurikiza amahame y’ingenzi yatuma ubigeraho.
Ni ayahe mahame cyangwa imico yagufasha kugira ibyishimo? Nubwo muri ibi bintu bikurikira harimo iby’ingenzi kurusha ibindi, byose byagufasha kugira ibyishimo:
KUNYURWA NO KUGIRA UBUNTU
KUGIRA AMAGARA MAZIMA NO KWIHANGANA
URUKUNDO
KUBABARIRA
KUGIRA INTEGO MU BUZIMA
IBYIRINGIRO
Igitabo cyubahwa cyane kirimo inama zirangwa n’ubwenge kigira kiti: “Hahirwa abakomeza kuba indakemwa mu nzira zabo” (Zaburi 119:1). Reka turebe ibanga ryatuma tugira ibyishimo.


text:
Urusengero rwagwiriye abantu mu nkambi ya Gihembe icumbikiye abanyekongo bavuga Ikinyarwanda mu Karere ka Gicumbi mu ntara y’Amajyaruguru mu Rwanda. Urwo rusenge rw’urusengero rw’abapentekositi rwaguye, rwahitanye umuntu umwe wahise yitaba Imana ako kanya, abandi bagera ku 10 barakomereka, harimo abakomeretse cyane. Ibyo byabaye ku itariki ya 27 z’ukwezi kwa 5 mu mwaka wa 2008 ahagana sa sita z’amanywa.
Nk’uko Madamu Mukamana Annoncee utuye aho i Gihembe yabitangarijwe Ijwi rya Amerika kuri terefone, abagwiriwe n’urwo rusengero ni abafundi barimo kurusana. Yatubwiye ko bageze k’urusenge bagiye kubona babona ivumbi riratumutse. Ntibazi icyatumye rugwa.
Madamu Mukamana yadutangarije ko abakomeretse bajyanwe kuvurirwa mu bitaro bya Byumba. Muri bo harimo abavunitse amaguru, amaboko, n’ibindi bikomere bitandukanye.
Inkambi ya Gihembe ibarirwamo impunzi z’Abanyekongo bagera hafi ku bihumbi 20. Abo Banyekongo benshi muri bo baturutse muri Kivu y’Amajyaruguru. Bavuga ko barindiriye ko umutekano uhagaruka bakazabona gusubira iwabo.


text:
Mu ijoro ryo ku wa 25 rishyira iryo ku wa 26 Gashyantare, 2017 nibwo Iradukunda Elsa yinjiye mu mateka nka Nyampinga w’u Rwanda. Ni mu birori byaranzwe n’ibintu bitandukanye birimo ibishimisha abantu ariko kandi hagiye habaho n’ibindi byagiye bitungurana. Ibirori byatangiye bitinze cyane Ibi birori byatangiye ku isaha ya saa mbili n’igice z’umugoroba (20h30) mu […]
Iradukunda Elsa ni we wambitswe ikamba rya Miss Rwanda 2017
Miss Rwanda 2017: Iradukunda Elsa Igisonga cya Mbere: Shimwa Guelda Igisonga cya Kabiri: Umutoniwase Linda Igisonga cya Gatatu: Queen Kalimpinya Igisonga cya Kane: Fanique Simbi Umuhoza Miss photogenic (uzi kwifotoza cyane): Nadia Umutesi Miss Congeniality (uwabanye neza n’abandi bakobwa): Iradukunda Elsa Miss Heritage (w’umuco): Shimwa Guelda Miss Popularity (ukunzwe cyane): Uwase Hirwa Honorine RwandAir yemereye Miss […]
Miss Umuhoza arashimangira ko yesheje ijana ku ijana imihigo yahize
Miss Umuhoza Sharifa, igisonga cya kane cya nyampinga w’u Rwanda wa 2016 ndetse akaba na nyampinga wakunzwe n’abantu benshi (Miss Popularity), arahamya ko mu ntego yihaye mu mwaka we wo kwambara ikamba yazigezeho ku kigero cy’ijana ku ijana. Ubwo twaganiraga na we tumubaza uko abona umwaka wamugendekeye ndetse n’uko yitegura gutanga amakamba amaranye umwaka, Miss […]
Uko wafata neza ubwonko ukoresheje ibimera
Ubwonko bwakira ibyo ubuhaye kandi ibi bitangira kuva igihe umugabo cyangwa se umugore afashe umwanzuro wo kubyara, muri cya gihe cyo gutera inda niho ubwonko butegurirwa. Ni kuvuga rero ngo ibyo ubuhaye haba ibyo wariye cyangwa se ibyo utekereza ni byo bihita bijya mu bwonko bwa wa mwana uzavuka. Abantu rero bazirikane ko ubwonko bwafatwa […]
Platini (Dream Boys) yahakanye ibyo gucyurira uwari umukunzi we
Umuhanzi Nemeye Platini, umwe mu bagize itsinda rya “Dream Boys” yanze amazimwe maze ahamya neza ko indirimbo zabo ‘Kizunguzungu’ na ‘Yale yale’ n’ubwo zirimo amagambo ashobora gushuka abantu ntaho zihuriye no gutandukana kwe n’uwo bakundanaga. Nyuma y’izi ndirimbo, ibihuha byinshi byarakwirakwijwe, aho benshi bahamyaga ko zirimo ubutumwa bwihariye, umusore Platini yageneye uwari umukunzi we Diane. […]
Bulldogg afite tattoo imwibutsa urukundo rwayoyotse
Umuraperi Ndayishimiye Malik Bertrand uzwi cyane nka Bulldogg n’andi mazina menshi, yagize icyo avuga ku gishushanyo yishyize ku kuboko cyanditseho ‘Tough’ aho avuga ko ari igishushanyo areba buri gihe akibuka urukundo rwa bagenzi be yabuze. Uyu musore wari umwe mu bagize itsinda rya “Tuff Gang”, yavuze ko nubwo igihe cyageze we na bagenzi be ntibacane […]
Impamvu Muligande Jacques yahisemo kwamamara ku mazina ya Mighty Popo
Umuhanzi, umucuranzi akaba n’umuyobozi w’ikigo cyigisha ubuhanzi n’ubugeni cyo ku Nyundo yasobanuye aho amazina ye Mighty Popo adafite aho ahuriye n’amazina ye nyakuri ari mu byangombwa akomoka. Mu kiganiro ‘Le Miroir’ cya televiziyo y’u Rwanda, Mighty Popo yabwiye umunyamakuru Davy Carmel Ingabire ko buri rimwe muri aya mazina rifite inkomoko ukwaryo, ati “amazina yanjye rero […]
Mariya Yohana yagize icyo avuga ku marushanwa ya ba nyampinga
Mariya Yohana wamamaye mu ndirimbo nka “Intsinzi” n’izindi zimakaza umuco nyarwanda avuga ko amarushanwa ya nyampinga w’u Rwanda ari meza Mariya Yohana, mu kuvuga ku marushanwa ya ba nyampinga nk’umubyeyi wabaye umwe mu bari bagize akanama nkemurampaka, yatangiye agira ati “yewe ni igikorwa kitagira uko gisa pe. Ni cyiza cyane kuko ni igikorwa kizamura Umunyarwandakazi […]
Niba wifuza kugira umusatsi mwiza ndetse n’uruhu rukeye, wakoresha ibumba ry’icyatsi kibisi
Benshi mu bakoresha ubuvuzi bwa gakondo bakunze gutanga umuti w’ibumba ry’icyatsi kibisi mu kuvura uburwayi butandukanye. Ariko se ubundi iri bumba rivahe? Rikoresha ryari? Ibi nibyo tugiye kurebera hamwe, aho twaganiriye na Dr Gasana John, muganga mu Ivuriro ‘Rengera Ubuzima Wivurisha Ibimera’ riherereye mu Mujyi wa Kigali ku Kinamba cya mbere hafi na sitasiyo ya […]
MISS RWANDA 2017: 15 bahatanira ikamba bamaze kumenyekana
Nyuma y’uko hatoranyijwe abari 26 bahagarariye intara zose z’igihugu ndetse n’umujyi wa Kigali, kuri uyu wa 5 Gashyantare, 2017 nibwo biyeretse abakunzi babo ndetse n’akanama nkemurampaka maze gahitamo 15 bazakomeza guhatanira ikamba rya nyampinga wa 2017. Mu birori byabereye kuri petit stade i Remera mu mujyi wa Kigali, nibwo aba bakobwa bose babajijwe ibibazo byagiye […]


text:
Musomyi w’urubuga rwa kigalihit.rw abinyujije kuri email yatwandikiye agisha inama y’icyo yakora bitewe n’uko arangiza vuba mu gihe cyo gutera akabariro iyo umugore we amusanze muri Amerika mu biruhuko.
Yagize ati”Nitwa Thomas ariko sindibuvuge irindi zina ryanjye kuko hari abanyarwanda bashobora kumenya bityo nkaba niteje rubanda.
Ubusanzwe ntuye muri Amerika ninaho mfite akazi katagize icyo kantwaye.Navuye mu Rwanda mu mwaka wa 2013 nyuma y’uko nkoze ubukwe bw’agatangaza ariko n’ubundi nkunda kugaruka nje kwirebera umuryango.
Nashatse umugore muri 2010,icyo gihe inshingano zose zirebana n’urugo narazuzuzaga nk’umugabo wese ufite umugore.Mu yandi magambo iyo nateraga akabariro n’umugore wanjye twarishimaga tukanyurwa mbese dutemba itoto mu buryo bwose.
Igihe cyaje kugera rero ngira amahirwe njya muri Amerika gukorerayo ndetse birampira kugeza ubwo nifuza no kuzana umuryango wanjye ngo tubane bitewe n’uko ubuzima namaze kubufatisha.
Nkimara kugerayo hashize imyaka ibiri natumyeho umugore wanjye ngo aze nkunsura anaje mu biruhuko dore ko yari yanabonye ikiruhuko ( congé).Ikintu cyantangaje rero ni uko mu gihe twateraga akabariro naje kujya ndangiza vuba nagirango ndatinze bigatwara umunota kandi nabwo ku nshuro ya kabiri igitsina kigatinda gufata umurego.
Nabanje kwirengagiza nkagirango ni amashyushyu bitewe n’uko ntari mbiherutse,ariko siko byaje kugenda kuko kuva ku munsi wa mbere kugeza ukwezi kose byakomeje kugenda gutyo kugeza ikiruhuko kirangiye asubiye mu Rwanda.
Nyuma yo kugenda nasigaye mfite ikimwaro n’ipfunwe nibaza ibyambayeho kandi nkiri mu Rwanda naritwaraga neza biranyobera.Naje kwegera mugenzi wanjye mubwira ibyambayeho ambwira ko nawe byamugendekeye gutyo nsanga nawe duhuje ibibazo.
Icyo ntandukaniyeho n’uyu mugenzi wanjye,ngo ni uko yanyuzagamo agashaka undi mukobwa bishimishanya ariko nabwo ngo akarangiza vuba kandi nawe mbere ngo yari intwari,mu gihe njyewe aho kugirango nshurashure nahisemo kwikinisha.
Nsubiye inyuma gato,Madamu yagezeyo tukajya ducata kuri watsapp agaca amarenga y’uko ntamunyuze ariko ntiyerure.Ikinteye impugenge rero ni uko agiye kongera kuza kundeba kandi sinigeze nivuza dore ko muri ibi bihugu bya Amerika n’Uburayi bene icyo kibazo bidapfa gukunda bitewe n’uko imiti yaho ifatwa nka drogue kandi njya numva ngo igira ingaruka.
None bavandimwe ndabasabye ngo mumbwire icyo gukora kuko ndaremerewe dore ko azaza mu minsi ya noheli na bonane nibura ndebe ko narangiza umwaka nishimanye n’umugore.”


text:
Umuhanzi Butera Knowless na Producer Clement Ishimwe batangaje bwa mbere ifoto y’umwana wabo, baheruka kwibaruka Butera abazwe, mu bitaro bizwi nka KMC (Kigali Medical Center), kuwa 22 Ugushyingo 2016.
Ariko bagaragaje agace ke gato k’ukuboko kwe, ahubwo basaba abafana babo bose ko babafasha guhitamo izina bumva ryabera uyu mwana wabo, bakaritoranya hagati ya Butera na Ishimwe.
Mu gutangaza iyi foto; bombi Butera na Clement ku nkuta zabo za Instagram banditseho amagambo amwe, bose bavuga ko bashimira Imana cyane ku mwana yabahaye, ariko banagaragaza ko bifuza ko abakunda ibihangano byabo banabakurikira babafasha mu kwita uyu mwana izina.
Bagize bati “Tumwite Ishimwe cyangwa se tumwite Butera?”
Buri wese ku rukuta rwe, Knowless na Clement bongeyeho bati “Lord our family will be forever thankful to you for this priceless gift. Lord I pray that you give us wisdom, courage and ability to raise her properly,” bisobanuye mu Kinyarwanda biti “Nyagasani umuryango wacu uzahora ugushyima iteka n’iteka, ku bw’impano itagereranywa waduhaye. Mana ndagusaba ko waduha ubwenge, imbaraga n’ubushobozi bwo kuzamurera uko birikwiye.”
Bahise bashyiraho amagambo yo gushimira Imana ari muri Bibiliya, muri Zaburi 127:3-7
Muri iyi Zaburi handitse hati “Dore abana ni umwandu (umurage) uturuka ku Uwiteka, Imbuto z’inda ni zo ngororano atanga. Nk’uko imyambi yo mu ntoki z’intwari iri, ni ko abana bo mu busore bamera.
Hahirwa ufite ikirimba kibuzuye, Abameze batyo ntibazakorwa n’isoni, Uko bazavuganira n’abanzi babo mu marembo.”
Benshi mu bagize icyo bandika ariko batinze cyane mu kugaragariza uyu muryango ko bakiriye uyu mwana wavutse, bati “Nimwonkwe”, abandi bati “Musubireyo nta mahwa”, abandi bati “Imana Ishimwe!”
Hari ariko n’ababwiye uyu muryango ko byanaba byiza bise uyu mwana aya mazina yombi icyarimwe.
Butera Knowless na Clement batuye i Kanombe.


text:
Kuri uyu wa Kane tariki ya 9 Werurwe 2017, Minisitiri w'Ubutegetsi bw'Igihugu, Nyakubahwa Francis KABONEKA yifatanyije n'Ubuyobozi bw'Intara y'Amajyaruguru, Uturere twa Musanze na Burera mu biganiro n'abaturage. Muri ibi biganiro byabereye kuri Stade Ubworoherane ku gicamunsi cy'uyu munsi, Nyakubahwa Minisitiri w'Ubutegetsi bw'Igihugu yibukije abaturage ibihe bibi banyuzemo ubwo umutekano wari muke muri aka gace kubera intambara y'abacengezi ariko ashima ibikorwa by'iterambere bimaze kugerwaho kuko hari abasigaye bitiranya Umujyi wa Musanze n'imwe mu Mijyi y'i Burayi. Nyakubahwa Minisitiri kandi yasabye abaturage kumva ko imihigo y'Akarere atari iya Mayor gusa kuko bose bagomba kugira uruhare mu ishyirwa mu bikorwa ryayo kugira ngo Akarere kabashe kuva ku mwanya wa nyuma kagize mu mwaka wa 2015-2016.
Nyuma yo kuganiriza abaturage ku bikorwa bijyanye n'iterambere ry'ubukungu n'imibereho myiza, Nyakubahwa Minisitiri yahaye abaturage umwanya wo bagaragaze imbamutima zabo ndetse muri uyu mwanya abaturage bari bafite ibibazo baboneraho umwanya wo kubibaza ari nabwo bimwe byahawe umurongo ibindi bikemurirwa aho.
Muri ibi biganiro kandi hari na Nyakubahwa Guverineri w'Intara y'Amajyaruguru, Bwana Jean Claude MUSABYIMANA, Komiseri wa muri Pilisi y'Igihugu ushinzwe ibikorwa, Emmanuel BUTERA akaba yari anahagarariye Umuyobozi Mukuru wa Polisi, Abayobozi b'Ingabo na Polisi mu Ntara y'Amajyarugu, Intumwa ya Rubanda mu Nteko Ishinga Amategeko, Hon. Marie Thérèse MUREKATETE, Abayobozi b'Uturere twa Musanze na Burera, Abayobozi kuva ku rwego rw'Imirenge kugera ku rw'Imidugudu ndetse n'abaturage barenga 2000.
Mu gusoza, Nyakubahwa Minisitiri yagaragaje muri rusange ko nta bibazo abaturage b'Akarere ka musanze bafite kandi ko Leta y'Ubumwe bw'Abanyarwanda izakomeza kubagezaho inkunga yose ishoboka kuko bagaragaje ubushake mu rugamba rw'iterambere barimo.


text:
Nyamagabe: Abafatanyabikorwa mu iterambere barasabwa gushyigikira itorero ry’igihugu.
Mu nama rusange isanzwe y’ihuriro ry’abafatanyabikorwa mu iterambere ry’akarere ka Nyamagabe (JADF) yateranye kuri uyu wa kane tariki ya 16/05/2013, abafatanyabikorwa mu iterambere ry’akarere basabwe gushyigikira ibikorwa by’itorero ry’igihugu by’umwihariko urugerero.
Umuhuzabikorwa w’ibikorwa by’itorero ry’igihugu mu karere ka Nyamagabe, Uwimana Eric avuga ko nk’uko ari abafatanyabikorwa b’akarere mu iterambere kandi n’ibikorwa by’itorero bigamije guteza imbere akarere, muri gahunda bagira bakongeramo n’ibikorwa by’itorero ry’igihugu kugira ngo ku bufatanye n’intore ibikorwa bibashe kwihuta.
Akomeza avuga ko nk’uko bakorera mu mirenge itandukanye kandi n’intore ziri ku rugerero ariho zikorera bazitera ingabo mu bitugu bityo ibikorwa biteza imbere igihugu ziyemeje zikabigeraho.
Ati: “ibikorwa bakora bikorerwa mu mirenge itandukanye igize akarere kacu n’ibikorwa by’intore niho bikorerwa. Ni ukugira ngo muri gahunda zabo z’ibikorwa bongeremo no gufasha nk’intore zo ku rugerero muri bya bikorwa byihute tubashe guteza akarere kacu imbereâ€.
Abafatanyabikorwa mu iterambere ry’akarere ngo bashobora kugira uruhare mu bitekerezo, gusobanura gahunda z’itorero by’umwihariko urugerero mu bagenerwabikorwa babo ndetse n’abakozi, no gutanga ubufasha bujyanye n’amikoro ngo intore zibashe kubona ibyazifasha kurangiza ibikorwa ziba zariyemeje.
“Hari uburyo bw’ibitekerezo no gusobanurira abagenerwabikorwa babo ndetse n’abandi bakorana, ariko hari n’ubufasha mu buryo bw’amikoro. Bashobora gufasha intore zo ku rugerero harimo ibikoresho bimwe babafasha, bakabunganira bakabasha kurangiza ibikorwa by’iterambere intore ziba zariyemejeâ€, Uwimana.
Umuyobozi w’akarere wungirije ushinzwe imari, ubukungu n’iterambere akaba n’umuyobozi wa JADF, Mukarwego Umuhoza Immaculée yatangaje ko itorero ry’igihugu ari imwe muri gahunda zikomeye zifasha mu kuzamura imibereho myiza y’abaturage cyane cyane imyumvire.
Abafatanyabikorwa ngo bakwiye kumenya ko hari amaboko ndetse n’ubumenyi mu ntore ziri ku rugerero bityo zikaba zishobora gufasha mu bikorwa bitandukanye by’abafatanyabikorwa bikagerwaho neza kandi bigatwara amafaranga make.
Umuyobozi wa JADF akomeza avuga ko nanone ariko intore zikeneye ubufasha butandukanye kandi ko bitareba leta gusa, ahubwo ko n’abafatanyabikorwa bakwiye kureba ko babafasha mu bikorwa biyemeje, bakaba bagiye kubishyiramo ingufu.
Ati: “Umunsi ku wundi hari ibikoresho bakenera mu kazi kabo bashobora kuba badafite. Abantu bavane mu mitwe yabo ko ari abayobozi babishinzwe ahubwo tubishinzwe twese nk’abafatanyabikorwa. Niba hari imirimo biyemeje gukora abafatanyabikorwa bacu bashobora kubafasha mu kubona ibikoresho bijyanye na ka kazi barimo bakora. Ni nacyo twiyemeje ko tugiye gushyiramo imbaragaâ€.
Mu rwego rwo kwibuka jenoside yakorewe abatutsi muri mata 1994 no kuremera abacitse ku icumu batishoboye babasindagiza mu nzira igana ku kwigira, JADF Nyamagabe irateganya kuzasura urwibutso ndetse ikanaremera abacitse ku icumu batishoboye.
Kugira ngo ibi bigerweho buri mufatanyabikorwa azatanga umusanzu we maze hategurwe abazafashwa n’icyo bazafashishwa bitewe n’ubushobozi bwabonetse.